text: Video-sovellus Toista DVD-levyjä Tallenna TV-lähetystä Videosovellukset Windows-kaupassa Video-sovellus tuo upeat elokuvat ja TV-ohjelmat tietokoneeseesi. Video-sovelluksella voit katsoa kaikkea tietokoneessasi jo olevaa videosisältöä, ja lisäksi voit vuokrata tai ostaa TV-ohjelmia ja elokuvia katsottavaksi silloin, kun sinulle parhaiten sopii. Sipaise näytön oikeasta reunasta vasemmalle ja valitse Haku.(Jos käytät hiirtä, osoita näytön oikeaa yläkulmaa, siirrä hiiren osoitinta alaspäin ja valitse sitten Haku.) Kirjoita video, ja valitse Video. Näet omat videosi pyyhkäisemällä tai vierittämällä vasemmalle. Toista video napauttamalla tai napsauttamalla sitä. Jos haluat etsiä jotakin videota nopeasti, valitse oikeassa yläkulmassa oleva hakupainike. Voit myös valita omat videot ja sitten lajitella ja suodattaa luettelon käyttämällä omat videot- ja lisäyspäivä-kohdan vieressä olevia nuolipainikkeita. Voit keskeyttää videon koskettamalla näyttöä tai liikuttamalla hiirtä ja valitsemalla sitten Keskeytä. Voit keskeyttää videon, säätää äänenvoimakkuutta tai säätää muita toistoasetuksia sipaisemalla näytön alareunasta ylöspäin tai napsauttamalla hiiren kakkospainikkeella missä tahansa näytön kohdassa. Kun avaat Video-sovelluksen ensimmäistä kertaa, se etsii automaattisesti Videot-kansiossasi olevat videotiedostot. Jos et näe kaikkia videoitasi, tiedostot saattavat olla tietokoneessasi sellaisessa sijainnissa, jota Video-sovellus ei tutki automaattisesti. Voit lisätä videosi seuraavasti: Kirjoita Työpöytä ja valitse Työpöytä. Napauta tai napsauta tehtäväpalkin Resurssienhallinta-kuvaketta. Napauta tai napsauta Näytä. Napauta tai napsauta siirtymisruutua ja sitten Näytä kirjastot. Napauta tai napsauta Videot-kohdassa Kirjastot. Napauta tai napsauta Hallitse. Napauta tai napsauta Kirjaston hallinta. Napauta tai napsauta Lisää-painiketta. Napauta tai napsauta kansiota, johon videosi on tallennettu, ja napauta tai napsauta sitten Sisällytä kansio. Napauta tai napsauta OK, ja käynnistä Video-sovellus uudelleen. Jos videosi on tallennettu ulkoiseen asemaan, ne on kopioitava Videot-kansioon, ennen kuin niitä voi katsella Video-sovelluksella. Video-sovellus käyttää elokuviin ja TV-ohjelmiin Xbox Video -palvelua. Heti käytettävän HD-suoratoiston vuoksi sinun ei tarvitse odottaa videoiden latautumista – voit alkaa katsomisen heti. Toimi seuraavasti: Kirjoita video, napauta tai napsauta Sovellukset ja valitse sitten Video. Näytä elokuvat ja TV-ohjelmat sipaisemalla tai vierittämällä. Voit tarkastella luokkia tai etsiä jotain tiettyä elokuvaa tai TV-ohjelmaa. Valitse elokuva tai TV-ohjelma, napauta tai valitse Osta tai Vuokraa ja noudata sitten näyttöön tulevia ohjeita. Voit muuttaa tietokoneesi television kaukosäätimeksi. Jos sinulla on Xbox 360, voit käyttää Microsoftin ilmaista Xbox SmartGlass -sovellusta. Sovellus on saatavilla Windows-kaupassa. Voit tehdä muutakin kuin lisätä tietokoneeseesi toisen näytön. Voit olla vuorovaikutuksessa suosikkiohjelmiesi, elokuvien ja urheilulähetysten kanssa ja hankkia uutta katsomaasi asiaan liittyvää viihdettä. Jos alat katsoa ohjelmia tietokoneessa, voit SmartGlass-sovelluksen avulla siirtää katsomasi televisioon. Xbox Video -palvelu ei ole saatavana kaikkialla. Näet palvelun saatavuusalueet tästä.


source: fineweb

text: Opiskelijoille suunnattu Taidetta meille! -tapahtumapäivä Ateneumissa järjestetään jälleen huhtikuussa Ateneumissa. Päivän aikana Helsinki Soundpainting Ensemble muuttaa maalaukset musiikiksi, tehdään muotokuvia kurkistusseinään sekä kuullaan Linnan aarteet -näyttelyn kuraattorien kertovan Presidentinlinnan taidekokoelmaa esittelevästä näyttelystä. Ateneumiin pääsee koko päivän ajan opiskelijakortilla ilmaiseksi sisään. Ateneumin taidemuseon Linnan aarteet -näyttelyn yhteyteen on tuotettu ääniopas, jossa on mahdollista kuulla presidenttien ja heidän puolisoidensa ajatuksia heidän itsensä valitsemista Presidentinlinnan taideteoksista. Kukin puhujista on valinnut yhden teoksen. Presidentit ja puolisot lukevat itse suomenkieliset nauhoitteet, minkä lisäksi äänioppaat on nauhoitettu myös ruotsiksi ja englanniksi.


text: Maailman nopein kansa Juho Kuorikoski | 30.7.2012 Winter Sports: Go for Gold 2011 www.wintersports-game.com/euro 49 Games/DTP Entertainment Arvosteltu: Xbox 360 Saatavilla: PC, PS3, Wii Moninpeli: 2 pelaajaa Ikäraja: 12 Urheilupelit herättävät minussa pelonsekaisia tunteita, sillä yleensä kämmenten nahka joutuu pelatessa sijaiskärsijäksi. Stigmoja on hankala selitellä paremmalle puoliskolle, sillä yleensä pikkutunneilla tehdään kuulemma ihan jotain muuta kuin urheillaan. Tämä saksalaisvoimin tuotettu talviurheilupeli on onneksi eri maata, vaikka lafkan aikaisemmat yleisurheilukoitokset ovat tuoneet mieleen karvaat kokemukset kuuslankku-urheilun nurijsta puolista. Suomalaiset ovat talviurheilukansaa, ainakin siihen asti, kunnes joku hiihtojoukkueesta antaa arvokisoissa virtsanäytteen. Seuraan itsekin satunnaisesti alppilajeja ja etenkin mäkihyppyä, vaikka lajin mediaseksikkyys lepääkin lähinnä Matti Nykäsen harteilla. Viime talvena julkaistu urheilukooste oli unohtunut hyllyyn, mutta kylmä ja kolea kesä muistutti minua talviurheilun ihmemaasta. Kaasua, komisario Kirvesniemi Yleisurheilun vemputusorgiohin kyllästyneenä on ilo törmätä urheilupeliin, joka on konepellin alla puhdasta kaahailua. Kun alla on kelkka, lumilauta tai sukset, radalla viiletetään kuin Forzassa konsanaan. Oikeasta liipasimesta irtoaa kaasu, vasemmasta jarru ja vihreästä painikkeesta pistetään nitroa kehiin. Hyppyreissä voi temppuilla ja radalta eksymisestä sakotetaan. Vemputusta tarjotaan vain satunnaisesti ja sekin vähä yleensä lähtölaukauksen yhteydessä. Rallipelistä ammennettua kaavaa rikkovat vain mäkihyppy ja kaunoluistelu, muuten mennään tuhatta ja sataa. Ampumahiihdossa pitää tosin pysähtyä välillä ammuskelemaan. Rallipeliä imitoiva toteutus sopii tällaiseen lajikattaukseen suorastaan erinomaisesti, vaikka moottorikelkkarallissa ajoneuvon persus lähteekin turhan vauhdikkaasti irti tiestä. Kelkkailu taas tuo vahvat WipeOut-vibat. Kautta Karmisch-Partenkirchenin Yhdeksän alppilajin kattaus on varsin nopeasti koluttu läpi, mutta etenkin kaveriporukassa puuhassa riittää nostetta. Nostan hattua erinomaiselle mäkihyppysovitukselle. Sitten suomalaisen Ski Jumpin en ole törmännyt toimivampaan mäkikotkailuun. Oikea ajoitus ratkaisee loikan onnistumisen ja hillittömän vatkauksen sijaan taktikointi ratkaisee voittajan. Kun ensimmisellä leiskautuksella Matti Nykäsen digitaalinen versio pistää mäkiennätyksen uusiksi, tuntee todella onnistuneensa. Pistin Wiin kuntolautamäkihypyn katsomaan vierestä, kun leiskautin omalla hahmollani uuden maailmanennätyksen pelkkiä tatteja tökkimällä. Olohuoneurheilupeleihin kyllästyneelle talviurheilukattaus tarjoaa raittiin tuulahduksen laatikon ulkopuolelta. Puuttuva jääkiekko jäi kismittämään tasan siksi aikaa, kunnes muistin sen EA:n jäähockeypelisarjan. Tuskinpa rallipeliä imitoiva pelimoottori olisi kovin hyvin taipunut joukkueurheiluun. 80 Vemputusvapaa talviurheilupeli. Star Trek näkyy kahtena Kaikkien aikojen vuoden peli Kuutiot ovat taidetta! Vuoden pelien piiiiitkä historia Kaikki mitä halusit kysyä Vuoden peli -äänestyksestä Konsolit pois laatikoistaan! Ollapa kaikki aika maailmassa... Väkivaltapelit "R" Us, osa III Väkivaltapelit "R" Us, osa II Väkivaltapelit "R" Us


text: Cubano-baarin avajaiset Meritonissa LEHDISTÖTIEDOTE Meriton Hotels Group OÜ 20.7.2012 Julkaisuvapaa heti Kuubalainen baari nyt Tallinnan keskustassa Meriton Grand Conference & Spa -hotelliin on avattu Cubano-baari. Baarin ruokalistalla on espanjalaisia ja kuubalaisia ruokia ja lisäksi pizzoja. Juomalistalla pääpaino on cocktaileissa. Vauhdikas kuubalainen musiikki ja iloiset tarjoilijat tuovat entisaikojen Kuuban loiston lähemmäksi ja tekevät baarista viihtyisän vapaa-ajanviettopaikan. Kesällä on avoinna myös terassi. Cubano-baarin avajaisjuhlat pidettiin 19. heinäkuuta. Kuubasta kotoisin oleva DJ Enrique piti tunnelman katossa koko tapahtuman ajan. Enrique myös esitteli sikarien valmistusta, ja juhlan päätteeksi hänen johdollaan harjoiteltiin tanssimista. Lähes puolet juhlavieraista uskalsikin kokeilla tanssitaitojaan. Ammattitanssijoiden esittämä kuubalaisen rumban ja salsan sekoitus toi avajaistapahtumaan lennokkuutta ja vauhtia. Meritonin kokit valmistivat tapahtumaan jättisuuren paellan, ja jälkiruokana oli Meritonin kondiittorien käsialaa olevaa suussa sulavaa mangokakkua. Illan päätti Café Fidel – veronalaista espressoa ja tummaa jamaikalaista rommia. Baari on avoinna päivittäin klo 8.00–24.00. Meriton Grand Conference & Spa -hotelli kuuluu Meriton Hotels -hotelliryhmään. Hotellissa on 465 nykyaikaisesti sisustettua huonetta ja lisäksi konferenssikeskus, allas- ja saunaosasto, wellness-kylpylä ja laaja valikoima erilaisia ravintoloita ja baareja sekä kahvila. Cubano-baari sijaitsee osoitteessa Toompuiestee 27. Lisätietoja saa yrityksen kotisivuilta osoitteesta www.meritonhotels.com. Lisätietoja: Mare Terri-Voogma markkinointijohtaja Meriton Hotels Group OÜ sähköposti: firstname.lastname@example.org. puh. +372 667 7136


text: Uutiset 2012 Työministeri Lauri Ihalainen tapaa Ruotsin integraatioministerin Työministeri Lauri Ihalainen tapaa Ruotsin integraatioministeri Erik Ullenhagin Helsingissä 11. kesäkuuta. Ministerit keskustelevat tapaamisessaan maahanmuuttajien kotouttamisesta erityisesti työmarkkinoiden näkökulmasta. Esillä olevia kysymyksiä ovat muun muassa Suomen suurimmat haasteet kotouttamisessa. Ministeri Ihalainen valottaa myös kollegalleen, millaisia kieli- ja työvoimapoliittisia toimia Suomella on käytettävissä ulkomaista alkuperää oleville ja vasta maahan saapuneille henkilöille. Ministerit vaihtavat ajatuksia myös siitä, millaisia toimia tarvitaan niiden maahanmuuttajien auttamiseksi, jotka ovat työmarkkinoiden ulkopuolella, kuten nuoret maahanmuuttajat. Työministeri Ihalainen kertoo ministeri Ullenhagille myös uunituoreesta valtion kotouttamisohjelmasta ja sen kymmenistä toimenpide-ehdotuksista maahanmuuttajien kotouttamisen kehittämiseksi maassamme. Valtioneuvosto hyväksyi kotouttamisohjelman 7. kesäkuuta 2012. Lisätiedot: Maahanmuuttojohtaja Kristina Stenman,TEM, puh. 010 604 7048


text: Jos olet juuri aloittanut esperanton opiskelun, niin todennäköisesti et vielä tiedä paljoakaan kielen piiriin kuuluvasta liikkeestä. Täältä saat yleiskatsauksen muutamista tärkeistä asioista "Esperantujossa" (= kaikenlaiset esperantoon liittyvät tapaamiset, järjestöt, toimielimet, ryhmät, jne). Universala Kongreso – UK Suuri kongressi, jossa on erilaisia ohjelmaosioita, pääasiassa luentoja ja kokouksia, mutta myös konsertteja, teatteritapahtumia, kursseja ym. Tavallisesti osallistujia on noin 2000-3000 ihmistä monista maista. Kongressia ei järjestetä koskaan samassa maassa peräkkäisinä vuosina. Lisätietoja: http://uea.org/kongresoj/ Internacia Junulara Kongreso – IJK Erittäin hieno tapahtuma uudelle ja nuorelle esperantosta kiinnostuneelle! Epämuodollisen ja vilkkaan tunnelman ansiosta on helppo löytää uusia ystäviä ja tutustua nuorten esperantoliikkeeseen. Osallistujia tulee usein yli kolmestakymmenestä maasta ja heitä on muutamia satoja. Lisätietoja: http://tejo.org/ijk Internacia Junulara Festivalo – IJF Hyvätunnelmainen tapahtuma, joka järjestetään aina Italiassa, pääsiäisen tienoilla. Ohjelma käsittää pääasiassa ystävällistä seurustelua. Harvoin yli 100 ihmistä paikalla. Lisätietoja: http://iej.esperanto.it/ijf/ Internacia Junulara Semajno – IJS Erittäin vilkas ja hauska kesäinen tapahtuma Unkarissa, tunnettu loistavasta järjestelystä, juhlaillasta ja vesisotapäivästä. Tavallisesti osanottajia on noin sata. Lisätietoja: http://ijs.hu/ Junulara E-Semajno – JES Hauska ja juhlallinen viikko uudenvuoden aikoihin Saksassa tai Puolassa. Sisältönä on vakavia päiväohjelmia, mutta ihmiset ovat siellä pääasiassa seurustelemassa, tanssimassa ja viettämässä yöelämää. Lisätietoja: http://jes.pej.pl Komuna Seminario – KS Yhteistyöseminaari, joka vuoron perään järjestetään Kiinassa, Japanissa ja Koreassa nuorille pääasiassa kyseisistä maista. Nordamerika Somera Kursaro – NASK NASKin aikana on kolme viikkoa määrätietoista esperanton opiskelua niin aloittelijoille kuin akateemikoille. NASKissa on kansainvälinen opettaja- ja opiskelijajoukko Lisätietoja: http://esperanto.org/nask/ Kultura Esperanto-Festivalo – KEF Muutaman päivän festivaali, jossa on monipuolista esperantokulttuuriohjelmaa eri ikäisille osallistujille. Järjestetään noin joka kolmas vuosi Euroopan pohjoisosissa. Lisätietoja: http://www.kef.saluton.dk Edukado@Interreto – E@I Järjestö, joka yhdistää kaksi mainiota viestintätapaa, esperanton ja Internetin. Internet on viestintätapa, jolla ei ole fyysisiä esteitä ja esperanto toimii ilman kielellisiä esteitä. Yhdessä ne auttavat meitä viestimään koko maailmassa helposti ja nopeasti! Lisätietoja: http://ikso.net/ Esperantic Studies Foundation – ESF ESF tukee esperanton ja kielten väliseen viestintään liittyvien aiheiden tutkimusta ja opetusta, erityisesti Pohjois-Amerikan korkeakouluopetuksessa. Lisätietoja: http://esperantic.org Tutmonda Esperantista Junulara Organizo – TEJO [Kansainvälinen Esperanton Nuorisoliitto] TEJO on kansainvälinen, riippumaton vuonna 1938 perustettu nuorisojärjestö, joka työskentelee edistääkseen rauhaa ja kulttuurien välistä ymmärtämystä nuorten välillä ympäri maailmaa esperanton välityksellä. Se käsittelee aktiivisesti nuorten nykyisiä ongelmia ja muita asioita, erityisesti kielellisiä ja kulttuurisia aiheita. Alankomaiden keskustoimistostaan käsin se koordinoi yli neljänkymmenen maaosastonsa sekä yli kahdeksassakymmenessä maassa olevan jäsenensä toimintaa. Lisätietoja: http://tejo.org Biciklista Esperanto Movado Internacia - BEMI Tässä on mielenkiintoinen kohde sinulle, joka haluat pyöräillä ja puhua samanaikaisesti esperantoa! BEMI järjestää säännöllisesti pyöräkaravaaneja, jotka usein ovat yhteydessä IJK:hon tai johonkin muuhun tapahtumaan. Lisätietoja: http://bemi.free.fr/eo.html Esperanto-Universala-Rok-Organizo, Kolektiva Komunik-Asocio - Eurokka EUROKKA on perustettu vuonna 1988 ja vuonna 1991 siitä tuli TEJOn alajärjestö ja siitä lähtien se on esiintynyt UEAn vuosikirjassa alajärjestöjen luettelossa. EUROKKAn toiminta-alue on maailmanlaajuinen tarkoituksena kehittää ja levittää esperantomusiikin kulttuuria, yhtyeitä ja esperantoksi laulavia artisteja esperantoliikkeessä, mutta myös sen ulkopuolella. Lisätietoja: http://artista.ikso.net/eurokka/ Internacia Ligo de Esperantistaj Instruistoj – ILEI [Kansainvälinen opettajien esperantoliitto] ILEI on esperanton opettajien ja esperantoksi opettavien pääasiallinen yhteisö. Lisätietoja: http://ilei.info Universala Esperanto-Asocio – UEA [Maailman Esperantoliitto] UEA on perustettu vuonna 1908 yksittäisten esperantistien järjestöksi. Nykyään UEA on suurin esperantoa puhuvien kansainvälinen järjestö ja sillä on jäseniä 117 maassa. UEA työskentelee esperanton levittämisen lisäksi myös keskustelun herättämiseksi maailman kieliongelmasta ja kiinnittääkseen huomiota kielten välisen tasa-arvon tarpeeseen. Lisätietoja: http://uea.org Akademio de Esperanto Esperantoakatemia on riippumaton kieli-instituutti, jonka tehtävänä on säilyttää ja suojella esperantokielen perusteita ja säännellä sen kehitystä. Esperantoakatemia on perustettu vuonna 1905, ensimmäisen esperanton maailmankongressin, UK, aikana Zamenhofin ehdotuksesta, mutta silloin nimellä "Lingva Komitato". Nimeä esperantoakatemia kantoi aluksi "Lingva Komitaton" ylin edustusto. Vuonna 1948 Lingva Komitato ja Akatemia yhdistyivät yhdeksi toimielimeksi nimeltä "Akademio de Esperanto". Lisätietoja: http://akademio-de-esperanto.org/ Pasporta Servo – PS Pasporta Servo on vuosittain julkaistava kirjanen, jossa julkaistaan luettelo niistä esperantisteista, jotka ovat halukkaita majoittamaan muita esperantonpuhujia. Sen tarkoituksena on helpottaa kansainvälistä matkailua, antamalla käyttäjille mahdollisuus yöpyä ilmaiseksi esperantistien luona. Vuoden 2005 painoksessa on n. 1200 osoitetta yli kahdeksastakymmenestä maasta. Lisätietoja: http://tejo.org/ps Juna Amiko ”Juna Amiko” on ensisijaisesti tarkoitettu niille, jotka jo tuntevat esperanton perusteet, mutta joilla on vaikea löytää ymmärrettävää, tarpeeksi yksinkertaista lukemista. Kontakto "Kontakto" on aikakauslehti niille, jotka ovat kiinnostuneita muista maista, kansoista, kulttuureista ja yhteiskunnista. "Kontaktoa" lukevat nuoret (ja kaikki, jotka tuntevat itsensä nuoreksi) noin 90 maasta ja sillä on avustajia myös koko maailmassa. Erityisesti aloittelijoita varten osa teksteistä julkaistaan "helppona" tai "erittäin helppona" kieliversiona. "Kontakto" on eräs kauneimmin kuvitetuista esperantoaikakauslehdistä. Sitä julkaisevat yhteisesti TEJO ja UEA, kuusi numeroa vuodessa. TEJOn jäsenet saavat "Kontakton" automaattisesti. Muut voivat tilata sen UEAn välityksellä. Lisätietoja: http://kontakto.tejo.org/ Tejo-Tutmonde (TT) TEJOn virallinen lehti on TEJO-Tutmonde. Se ilmestyy enemmän tai vähemmän säännöllisesti ja tiedottaa nuorten esperantoliikkeestä. Sen saavat TEJOn yksittäiset jäsenet ja tukijat. Lisätietoja: http://www.tejo.org/tejotutmonde Revuo Esperanto Virallinen UEAn lehti, jossa on mielenkiintoisia ja ajankohtaisia artikkeleita ja kuvia esperantomaailmasta. Lisätietoja: http://uea.org/revuo/ Monato Laadukas aikakauslehti erilaisista mielenkiintoisista aiheista muillekin kuin esperantisteille, esimerkiksi maailmanpolitiikasta ja kulttuurista. Siihen kirjoittavat ja sitä toimittavat eri maalaiset ihmiset, joilla on erilaisia näkökohtia, kokemuksia ja mielipiteitä. Lisätietoja: http://www.esperanto.be/fel/mon/ Kirjoja Kirjoja esperantoksi on runsaasti! Lisätietoja: www.lernu.net/biblioteko/legkonsiloj/ Esperanto.net - Monikielinen esperanton tiedotuskeskus Laaja linkkikokoelma, joka auttaa sinua löytämään tietoja kansallisista esperantojärjestöistä. Lisätietoja: http://esperanto.net/ Bona Espero Bona Espero on yhteisö ja maatilakoulu hyvin köyhille Brasiliassa ja se on perustettu vuonna 1957. Esperanto on siellä viestintävälineenä. Bona Esperossa esperantistit suojelevat, kasvattavat ja kouluttavat lapsia, jotka useimmiten ovat orpoja tai jotka ovat kokeneet todella kurjia elinolosuhteita. Lisätietoja: http://eo.wikipedia.org/wiki/Bona_Espero


text: Hunnuton Isis Hunnuton Isis (engl. Isis Unveiled) on Teosofisen Seuran perustajan Helena Blavatskyn pääteoksia. Teos ilmestyi kaksiosaisena vuonna 1877. Ensimmäinen osa käsitteli tiedettä ja toinen uskontoja. Tiedettä käsittelevässä osassa Blavatsky arvosteli oman aikansa tieteitä, ja teologia-osassa hän esitteli etenkin läntisen kulttuuripiirin uskontoja ja esoteerisia oppeja Pythagoraasta gnostikoihin ja ruusuristiläisiin. Vuosikymmen myöhemmin julkaisemassaan teoksessa Salainen oppi Blavatsky pyrki selventämään ja täydentämään Hunnuttomassa Isiksessä esitettyjä asioita.


text: Laser langattomassa tiedonsiirrossa |Tämän artikkelin tai sen osan kieliasua on pyydetty parannettavaksi. Voit auttaa Wikipediaa parantamalla artikkelin kieliasua. |Tähän artikkeliin tai osioon ei ole merkitty lähteitä. Voit auttaa Wikipediaa lisäämällä artikkelille asianmukaisia lähteitä. Tarkennus: Vaatisi kunnon lähteen että saataisiin raiteilleen |Tämä artikkeli tai sen osa sisältää päällekkäistä tietoa artikkelin optinen tiedonsiirto vapaassa tilassa kanssa. Yhdistämisestä saatetaan keskustella artikkelin keskustelusivulla. Tarkennus: osa laseriin liittymättömästä sisällöstä sopisi luontevammin FSO:ta käsittelevään yleisartikkeliin Langattomassa tiedonsiirrossa laseria voidaan käyttää optisessa tiedonsiirrossa tilanteissa, joissa yhteysvälin päätepisteiden välillä on suora näköyhteys. Lyhyen kantaman(1-10 km) ja ainakin toistaiseksi kalliidenlähde? laitteiden vuoksi käyttökohteet ovat rajalliset ja siksi tätä tekniikkaa käytetään lähinnä erikoissovelluksissa. Englanninkielisessä terminologiassa optinen tiedonsiirto vapaassa tilassa tunnetaan nimillä Free Space Optics (FSO), Free Space Photonics (FSP) ja Optical Wireless. FSO merkitsee optista tiedonsiirtotekniikkaa, jolla päästään laajakaistanopeuksiin. Se on laserilla, LED-valolla tai muulla valonlähteellä toimiva tekniikka, jossa ei käytetä valokuitua vaan tiedonsiirto tapahtuu "langattomasti" ilmateitse. Sisällysluettelo Laitteisto[muokkaa | muokkaa wikitekstiä] Tiedonsiirtoon käytetään FSO-lähetinyksikköjä, jotka koostuvat dataa laserilla lähettävästä teleskoopista ja vastaanottavasta linssistä, eli ne toimivat full-duplex–muodossa. FSO-laitteet kuuluvat OSI-mallin fyysiseen kerrokseen ja toimivat kaikilla protokollilla, joilla perinteinen kuitukaapelikin toimii. FSO-lähettimessä voi olla yksi iso vastaanotinlinssi ja useita lähettimiä, joilla turvataan tiedonsiirto hetkellisistä katkoksista riippumatta. Lähetinyksikön ulkonäkö vaihtelee valmistajasta mukaan. Usein kyseessä on pysty- tai vaakatasossa olevaan tukivarteen kiinnitettävä laite, jonka paino vaihtelee yksikön lähetystehosta riippuen (5−25 kg). Monen valmistajan FSO-yksikölle on usein ominaista turvakameraa muistuttava ulkonäkö. Verkkojen yhdistäminen[muokkaa | muokkaa wikitekstiä] - Linkkien oltava näköyhteydessä toisiinsa - Kohdistaminen tarkkaa, sillä laserin kiila on kapea - Tiedonsiirrossa käytetään perinteisesti TCP/IP protokollaa - Yksittäinen lähetin ei voi osallistua monen eri linkin toimintaan - Lähettimen voi asentaa esimerkiksi ikkunan taakse - Lähettimet toimivat infrapunataajuudella, eikä erillistä lupaa käyttöön tarvita Nopeus ja kantama[muokkaa | muokkaa wikitekstiä] Laserlähettimien nopeudet ovat pienimmillään 10 Mbps ja suurimmillaan jopa 2,5 Gbps. Tulevaisuudessa nopeudet voivat nousta jopa arvoon 10 Gbit/s, kun käytetään hyväksi Wavelength Division Multiplexing –tekniikkaa. Laitteiden lähetystehot ovat 10–650 mW. FSO:ssa käytettävä laser toimii infrapunataajuudella yleensä 800 nm:n tai 1550 nm:n aallonpituuksilla. Näistä 1550 nm:llä toimiva laser tarjoaa paremman kantaman ja siirtonopeuden. Lähettimien kantama vaihtelee 700 metristä yli 5 000 metriin. Kantamaan vaikuttavat sääolosuhteet. Sääolosuhteiden vaikutukset on esitetty alla olevassa taulukossa. Taulukossa on käytetty esimerkkinä 2,5 Gbps:n laserlähetintä, jonka maksimi kantama on 1,3 km. |Heikko usva/heikko sade||Sumu/rankkasade||Tiheä sumu/monsuunisade| |Signaali||-3 dB||-10 dB||-30 dB| |Kantama||1,3 km||800 m||400 m| Käyttöturvallisuus[muokkaa | muokkaa wikitekstiä] FSO:ssa käytetty laser on näkymätöntä ja vaaratonta ihmissilmälle, kunhan laserin lähetystehoja rajoitetaan IEC:n määrittelemien "IEC Class 1M" -turvaluokitusten mukaan. Vanhoista lyhyehköistä (800 nm:n) aallonpituuksista pidempiin (1550 nm:n) aallonpituuksiin siirtymisen jälkeen myös käyttöturvallisuus on parantunut huomattavasti. Pidemmillä aallonpituuksilla säteet eivät enää vahingoita verkkokalvoa. Samalla pidemmät aallonpituudet tarjoavat mahdollisuuden suurempien lähetystehojen käyttöön. Tämä mahdollistaa yhä suuremmat tiedonsiirtonopeudet ja pidemmän lasersäteen kantaman. Myös ympäristön aiheuttamien häiriöiden vaikutukset pienenevät. Ongelmat[muokkaa | muokkaa wikitekstiä] Koska tiedonsiirrossa käytetään ilmatilaa, tuottaa se omat ongelmatekijänsä. Kuten muissakin langattomissa tekniikossa, ovat sääilmiöt suurin ongelmatekijä. Sumu on FSO:n pahin vihollinen, koska käytetty laser ei pysty läpäisemään sitä, vaan vaimenee ja heijastuu. Vesi- ja lumisade eivät kuitenkaan tuota samoja ongelmia. Myös suora auringonvalo lähettävään yksikköön saattaa häiritä signaalia. Tämän lisäksi kuuma nouseva ilma saattaa vääristää signaalia, eikä FSO-laitetta suositella sijoitettavaksi esimerkiksi tuuletuskanavien päälle. Sääilmiöitä vastaan voidaan toimia kasvattamalla lähetystehoja hetkellisesti huonon sään sattuessa. Myös muut fyysiset esteet, kuten puut ja rakennukset, tulee ottaa huomioon FSO-linkkiä rakennettaessa. Koska laitteiden välisen suoran näköyhteyden tulee olla jatkuvaa, tähän seikkaan on kiinnitettävä riittävästi huomiota. Esimerkiksi kaikenlainen seisminen toiminta tai tuulen aiheuttama korkean rakennuksen huojunta saattaa katkaista suoran linkin. Tällaisia tilanteita varten on olemassa erilaisia ratkaisuja, kuten laitteisiin asennettava Beam Tracking -komponentti, joka pitää aktiivisesti huolen yhteyden suuntauksesta. Käyttökohteet ja kilpailevat teknologiat[muokkaa | muokkaa wikitekstiä] FSO:n lisenssivapaus, tehokkuus, helppokäyttöisyys ja alhaiset asennuskustannukset ovat arvostettuja ominaisuuksia markkinoilla. Koska FSO-lähetin-vastaanottimet pystyvät toimimaan ikkunoiden läpi, niitä voidaan asentaa myös rakennuksien sisäpuolille säästämään kattotilaa, jolloin ne myös yksinkertaistavat kaapelointia sekä toimivat hyvin optimaalisessa ympäristössä. Ainoa tärkeä vaatimus on FSO-yksiköiden näköyhteys. FSO on vahvasti otettava vaihtoehto kaupunkialueilla, joilla valokaapelin vetäminen ei olisi taloudellisesti järkevää, tai edes mahdollista. FSO-linkin voi saada kahden rakennuksen välille runsaalla kymmenellä tuhannella eurolla, kun taas valokaapelin vetäminen voi maksaa useita satojatuhansia euroja, jos mukaan lasketaan esimerkiksi kadun avaaminen ja kaapelointi. Free Space Optics voi olla vaihtoehto myös viimeisen mailin tekniikoillekin, koska sen avulla uudet asiakkaat pääsevät nopeisiin kaupunkiverkkoihin. FSO:n tarjoajat voivat lisäksi vedota vähäiseen FSO:n asentamisen riskiin, koska laserlinkki on mahdollista asentaa myöhemminkin. FSO-tekniikkaa voidaan käyttää myös nopean yhteyden luomiseksi kriisialueille, joille johtavat kaapelit ovat mahdollisesti poikki tai joita ei ole edes olemassa. FSO-tekniikka sopii täydentämään mikroaaltolinkkejä mesh-verkoissa. Mesh-verkko parantaa verkon luotettavuutta vaihtelevissa sääoloissa. Lisäksi mikroaaltojen ja lasersäteen sääriippuvuudet kompensoivat toisiaan osittain: mikroaaltolinkki on parempi sumussa, kun taas lasersäde saattaa toimia sateessa paremmin. Laserlinkkejä käytetään yhdistämään lähiverkkoja toisiinsa. Esimerkkejä: - viimeisenä linkkinä runkoverkon ja lähiverkon välillä - yhdistämään talot toisiinsa - yhdistämään yrityksen eri toimipisteet toisiinsa. Tilanteessa, jossa kaapeleiden vetäminen on kallista ja hankalaa. Esimerkkejä: - suurkaupungeissa, joissa kustannukset nousevat korkeiksi. Tarvitaan nopea ja häiriötön yhteys. Esimerkkejä: - Teleoperaattorit ja tv-yhtiöt. Kaapeliyhteyksien pettäessä yhteys saadaan muodostettua muutamassa tunnissa. Verrataan FSO:ta muutamaan muuhun vaihtoehtoiseen tekniikkaan: - Valokuitu - Kapasiteetti sekä virheiden sieto ovat erinomaiset - Asentaminen kallista ja aikaavievää - Jälkikäteen muunneltavuus heikkoa - Radiolinkki - Toimii pidemmillä matkoilla kuin FSO - Korkeat lisenssimaksut - Nopeuskatto 622 megabittiä sekunnissa - DSL, kaapelimodeemi, T1, E1 - Tällä hetkellä hyväksyttävä Tulevaisuus[muokkaa | muokkaa wikitekstiä] FSO:n tulevaisuus näyttää valoisalta. Modulointitekniikoiden kehittyminen ja aallonpituuksien pidentäminen tuovat FSO:n nopeuden uudelle tasolle. Laboratorio-olosuhteissa on siirretty dataa jopa 160 gigabittiä sekunnissa. Myös uudet käyttökohteet, kuten vedenalainen FSO, avaavat FSO-tekniikalle uusia mahdollisuuksia ja markkinoita.


text: Luther, paavi, Antikristus ja maailmanloppu Oli yleinen tieto, että katolinen kirkko on Kristuksen kirkko, Kristuksen morsian, Kristuksen ruumis, ainoa tie pelastukseen. Oli myös yleinen tieto, että kirkko kaipasi sisäistä uudistusta – samoin kuin monina muinakin aikoina (vrt. esim. pyhä Fransiskus). Kirkon rappio (matalatasoinen moraali, väärinkäytökset aneissa yms.) on tosiaan syy kirkon uudistamiseen, mutta nimenomaan sisäiseen uudistamiseen – kirkosta eroaminen tai sen hajottaminen on aivan eri asia, eikä se olisi alussa mainitun yleisen tiedon kanssa mitenkään sovitettavissa. Luther kirjoittikin vielä vuonna 1519 ennen paavin varoitusta ekskommunikaatiosta: “En koskaan hyväksynyt moista skismaa, enkä ikinä tule hyväksymään sitä... Sitä ei saa epäillä, että Rooman kirkkoa Jumala kunnioittaa enemmän kuin mitään muuta... Emme voi parantaa kirkkoa eroamalla siitä.” (Kirje paavi Leo X:lle, tammikuun 6. päivä, 1519) Mikä ihme sitten sai Lutherin valitsemaan kirkon vastustamisen, ulkoisen reformaation ja skisman tien? Mikä oikeutti hänen taistelunsa kirkon auktoriteettia vastaan? Kaarlo Arffman selittää kirjassaan “Mitä oli luterilaisuus?” (Yliopistopaino 1999) melko kattavasti, kuinka Luther tuli vakuuttuneeksi siitä, että lopunajat olivat koittaneet ja että paavi oli itse Antikristus. Konflikti kirkon johdon kanssa monista evankeliumiin liittyvistä opinkohdista oli tullut avainasemaan Lutherin evankeliseen totuuteen heräämisen jälkeen. Vuosina 1518-1520 käsitys paavista Antikristuksena pikku hiljaa selkeni, ja lokakuussa 1520 Luther kirjoitti Georg Spalatinille: “Olen jo paljon vapaampi päästyäni varmuuteen siitä, että paavi on Antikristus ja osoittautunut selvästi Saatanan asuinsijaksi.” Luther näki kirkon tilanteen sopivan täydellisesti Paavalin ennustukseen: “Älkää antako kenenkään millään tavoin johtaa itseänne harhaan. Ennen tuota päivää näet tapahtuu uskosta luopuminen ja ilmaantuu itse laittomuus ihmishahmossa, kadotuksen ihminen. Hän, Vastustaja, korottaa itsensä kaiken jumalana pidetyn yläpuolelle, asettuu itse istumaan Jumalan temppeliin ja julistaa olevansa Jumala.” (2. Tess. 2:3-4) Jos paavi oli Antikristus ja tämä voitiin osoittaa, oli häntä vastaan taistelu ymmärrettävää ja jopa pakollista. Paavin bullakirjeen polttaminen, reformaation suosio ja sen eroaminen paavin kirkosta tulee näin johdonmukaiseksi. Antikristuksen mukana kulkee kuitenkin käsi kädessä toinen käsite, nimittäin maailmanloppu. Paavali puhuu Antikristuksesta “Herramme Jeesuksen Kristuksen tulemisen” kontekstissa (2. Tess. 2:1). Luther uskoikin vakaasti Kristuksen paluun ja maailmanlopun olevan aivan lähellä (Arffman, s. 44-48). Kun loppua ei muutamassa vuodessa tullut, luterilaisuudesta ja reformaatiosta tuli tietyssä mielessä kaksinaamainen. Melanchtonin johdolla laaditussa Augsburgin tunnustuksessa vaiettiin täysin Antikristus-näkemyksestä ja maailmanlopusta ja esitettiin reformaatio Raamatun ja vanhan kirkon uskon vaatimana puhdistuksena. Samaa linjaa jatkettiin paavin ja keisarin edustajien kanssa käydyissä keskusteluissa. Toisaalta Luther piti edelleen kiinni siitä, että paavi oli Antikristus ja että loppu oli lähellä. Antikristus-ajatus oli niin olennainen osa reformaation oikeutusta, että siitä ei voitu luopua, ja se löysikin paikkansa luterilaisista tunnustuskirjoista, jotka ovat ainakin teoriassa edelleen Suomen luterilaisen kirkon virallista tunnustusta, johon jokainen pappi sitoutuu. “Tämä opinkohta osoittaa väkevästi, että paavi on varsinainen Antikristus, 14 joka on asettanut ja korottanut itsensä Kristuksen yläpuolelle ja häntä vastaan... Näin ollen, yhtä vähän kuin me pystymme palvomaan Perkelettä itseään herrana tai jumalana, yhtä vähän me siedämme päänä tai herrana hänen apostoliaan paavia eli Antikristusta, kun tämä käyttää valtaansa.” (Schmalkaldenin opinkohdat II:4:13-14,17) Luther ja Melanchton päätyivät lopulta arvelemaan, että maailmanloppu saattaisikin tulla sukupolven tai pari heidän jälkeensä. Vielä muutama sukupolvi Lutherin jälkeen hänen ajantulkintansa vaikutti voimakkaasti, mutta luterilaisen puhdasoppisuuden aikana teologit joutuivat jo keksimään selityksiä ilmiselvälle ongelmalle – maailmanloppu ei ollut tullut, eikä sen koommin varsinainen Antikristuskaan. Ei olisi kohtuutonta sanoa, ettei luterilaisuus voi sivuuttaa edellä esitettyä ongelmaa tänäkään päivänä. Koko luterilaisuuden oikeutus, kirkon uhmaaminen ja siitä eroaminen perustui sille varmalle sanalle, että paavi on Antikristus. Tämä virallinen oppi on edelleen sitovissa tunnustuskirjoissa. Johdonmukaisen luterilaisen ratkaisu on edelleen uskoa paavin olevan Antikristus, mutta tämä olisi räikeässä ristiriidassa Raamatun kanssa, jonka mukaan Antikristus on juuri ennen Kristuksen paluuta ilmestyvä yksittäinen hahmo eikä vuosisatoja tai jopa vuosituhansia kestävä instituutio, johon kuuluu sekä hyviä että pahoja. Antikristus ei voi olla Lutherin aikainen paavi, koska maailmanloppua ei vieläkään ole tullut, eikä nykyinen paavimme, koska silloin luterilainen tunnustus olisi väärässä. Jotkut saattavat vastata vetoamalla Melanchtonin sanoihin, joiden mukaan paaville voidaan tunnustaa erityisasema piispojen joukossa inhimillisen lain nojalla, jos paavi uskoisi oikeaan evankeliumiin. Tämä on kuitenkin epäolennainen argumentti, sillä jos tunnustaa luterilaisuuden perustan kestämättömäksi ja hylkää Antikristus-opin, olisi paljon johdonmukaisempaa olla katolilainen ja täten tunnustaa paavius jumalallisen lain nojalla kuin jäädä epämääräiseksi luterilaiseksi, jonka mielestä osa katolisuudesta ja osa luterilaisuudesta on totta, mutta missään ei ole koko totuutta, johon Kristus lupasi kirkkonsa johtaa (Joh. 16:13).Explore posts in the same categories: Luther ja luterilaisuus


text: Kyselisin tietoja, mitä teille, jotka kärsitte vastaavasta vaivasta kuin minä, on puhuttu sairauden etenemisen estämisestä. Eli kärsin ikään liittyvästä silmänpohjarappeumasta. Hoitoa tähän ei juurikaan ole (Magucen niminen silmän valkuaisen läpi annettava injektiohoito tulee kyseeseen vain ns. märässä vaiheessa). Silmälääkärini totesi, että yksi tutkimus ADERS osoittaa, että beetakaroteenia, sinkkiä ja kupari nautittaessa suurehkoja määriä noin 1/3 potilaista hyötyi selvästi hoidosta. Nyt hän kertoi, että on vieläkin parenpi karotenoidi ehkäisemään sairauden kulkua eli astaksantiini. Tämä luonnosta peräisin oleva ksantofylli kulkeutuu makulan alueelle ja kumuloituu sinne suojaten silmänpohjaa. Muihin vastaaviin tuotteisin kuten luteiiniin nähden sillä ei ole ns. pro-oksidatiivisia ominaisuuksia eli se ei voi "kääntyä itse itseään vastaan". Ja lääkärini korosti, että terveellistä ravintoa nauttimalla saa lähestulkoon kaikkia muita karotenoideja, mutta saadakseen astaksantiinia tarvittavasti, tulisi syödä päivässä lohta n. 1/2 kiloa (lohen punainen väri kuulemma johtuu astaksantiinista). Maailmalla on saatu lupaavia tuloksia tämän luonnon aineen käytöstä ja jopa japanilainen lääkeyritys on lähtenyt tutkimaan sitä ja satsanuut huomattavia summia tutkimuksiin. Koska tautiin ei ole mitään hoitoa - ainoastaan toivoa - otin lääkärini neuvosta vaarin, ja aloin nyt käyttää astaksantiinia päivitäin. 1/2 vuoden kuluttua saan kuulla, miten tautini on edennyt, jos on. - sokeutta pelkäävä -


text: Unohdin ihan esitellä jo viime viikonloppuna valmistuneen hihattoman topin. Äiti oli parin päivän vierailulla ja omi topin itselleen. Tänään äidin lähtiessä muistin viime tipassa ottaa kuvia siitä. Lanka on Novitan Butterflyta ja kiiltelevyytensä vuoksi tosi vaikea kuvattava. Tarkkoja kuvia ei saanut kirveelläkään, ainakaan käsivaralta, jalustaa en jaksanut käydä virittelemään. Malli on oma ja pitsimalli jälleen Peacock Plumes Pattern. Itsellenihän tein tällaisen tummansinisestä Butterflysta. The third lace top using Peacock Plumes lace pattern. This is for my mother. It suits her well as you can see. The yarn is the same cotton-viscose yarn as my own dark blue top. Pikainen ohje pituudeltaan noin 63 cm ja ympärysmitaltaan 110 cm olevaan toppiin Lanka: Novita Butterfly noin 250 grammaa Pitsineulemalli: Peacock Plumes Pattern, neulo kerrokset 1 - 16 ja toista sitten kerroksia 17 - 20 neljä kertaa ennen seuraavan mallikerran aloittamista Puikot: 3 ja 3,5 mm Tiheys 10 cm: 20,5 s ja 26 krs Takakappale: Luo 115 s kolmosen puikoille ja neulo kolme kerrosta aina oikein, jatka Peacock Plumes mallineuleella 17 kerrosta, vaihda 3,5 mm:n puikkoihin. Kun olet neulonut 9 kerrosta neljättä mallikertaa, päätä molemmista reunoista 2 s (jää 111 s) ja neulo jatkossa molemmissa reunoissa reunimmaisilla 7 s:lla ainaoikein-neuletta. Kun 5. mallikertaa on neulottu 24 kerrosta, päätä kaula-aukkoa varten keskimmäiset 31 s ja vielä joka toinen kerros pääntien reunassa 2 x 2 s, 3 x 1 s. Neulo 5. mallikerran jälkeen 3 kerrosta sileää ja jätä 33 olkasilmukkaa odottamaan. Etukpl: Muuten samoin kuin takakappale, mutta kun olet neulonut 5. mallikertaa 7 kerrosta, päätä kaula-aukkoa varten keskimmäiset 29 s ja vielä joka toinen kerros pääntien reunassa 3 s, 2s, 3 x 1 s. Yhdistä olkasaumat ja virkkaa pääntiehen kaksi kerrosta kiinteitä silmukoita. Höyrytä muotoonsa ja ompele sivusaumat. Edit: Jos haluat topista pienemmän eli ympärysmitaltaan noin 97 cm, luo 99 s ja käytä puikkojen 3 ja 3,5 sijasta puikkoja 3,5 ja 4. Tiheydeksi tulee noin 20 s/10 cm ja lankaa menee 235 g. Olalle jää kavennusten jälkeen 25 s. Oma tummansininen toppini on tehty 99 silmukalla. Butterfly on joustavaa lankaa, joten itsellenikin sopii tämä pienempi malli, vaikka rinnanympärykseni on 106 cm, kun taas samalla silmukkaluvulla merseroidusta puuvillasta neulomani versio oli ihan liian tiukka.


text: siihen tulokseen että painolle tarvisi tehdä jotain. Ystäväni oli nähnyt Teijan haastattelun paikallislehdessä ja mainitsi siitä, joten yhdessä päätimme kokeilla. Näin jälkeenpäin voin sanoa, että se kyllä kannatti. Tapasimme Teijan helmikuussa ja asetimme silloin tavoitepainoksi -20kg. Pari ensimmäistä viikkoa meni vähän nälän merkeissä, mutta sen jälkeen olo on ollut energinen ja reipas ja nälkä laihduttamiseen kasvoi. Niinpä tavoitetta kasvatettiin "projektin" edetessä ja noin puolen vuoden jälkeen painoa oli lähtenyt 40kg. Olen tyytyväinen nykyiseen painooni ja olotilaani. Se on kasvattanut itseluottamusta roimasti. Olen aloittanut sitä myöten myös juoksuharrastuksen .Kiitän Teijaa mahtavasta kannustuksesta ja tuesta. Kiitos siitä! Suosittelen Cambridge ohjelmaa kaikille jotka haluavat tiputtaa painoa ja sitä myöten parantaa elämän laatuaan.Coach: Teija Lehtinen


text: Yasuni R Tehoputki Nyt lähtis halvalla Yasuni R sport/mid-race putki. kuten kuvasta näkee se on maalattu kuumankestomustalla, mutta änkkäriä on aloteltu kiillottamaan sekä "Yasuni Racing" lätkää kiilloteltu. Vaihtoakin saa tietysti ehdotella tehokkaampiin putkiin, mutta huonompia en huoli. Putkella on ajettu noin 450km joten se on kuis uusi, maalattu vain jotta korroosio ei pääse yllättämään Vielä tietoa attackin sanoin: "Exhaust Yasuni R (Alu) The big brother of the Yasuni Z: thanks to a larger expansion chamber and wider downpipe diameter, the Yasuni R is the ideal complement for 70cc sport and racing cylinders such as MHR Replica, Corsa etc. The exhaust's characteristics are similar to ForRace or Nardo. Yasuni has found a clever way to attach the rear silencer (with seal rings and spring). Silencer comes in a classy aluminium look." Maksu: Rahat tilille-->paketti postiin Hintaa LASKETTU! Nyt äkkiä ostamaan pois! Huom! Sopii myös peugeoteihin jos tekee itse runkokiinnikkeeseen patentin, ei saa pösöihin näin kovia putkia noin vaan


text: Haemme Tie- ja katu –osastolle sekä Liikennesuunnittelu-osastolle Ouluun suunnittelijaa Haemme Liikennesuunnittelu-osastolle Ouluun projektipäällikköä Etsimme Sovelluskehittäjiä Louhi-palveluidemme käyttöönotto- ja sovelluskehitysprojektien läpiviemiseen. Louhi-palvelut tarjoavat asiakasratkaisuja sähköisen asioinnin, paikkatiedon ja tilannekuvan avulla julkiselle ja yksityiselle sektorille. Etsimme Teknistä projektipäällikköä Louhi-palveluidemme käyttöönotto- ja sovelluskehitysprojektien vetämiseen. Etsimme paikkatietoaineistojen hallintaan, jakeluun ja ylläpitoon liittyvien Aino –palveluidemme tuotantotiimimme jäseneksi paikkatietoaineistojen ammattilaista. Haemme Vesipalvelut-osastolle suunnittelijoita Espoon tai Tampereen toimipisteeseen. Haemme ympäristötekniikan ja -konsultoinnin ammattilaisia, jotka toimivat asiantuntijoina mm. melun, tärinän, ympäristölupien, YVA:n, PIMA:n, pohjavesien sekä muiden ympäristöön liittyvien selvitysten parissa.


text: "Parhaat synnyttäjät" kituvat pätkäputkessa Työ- ja elinkeinoministeriö (TEM) julkisti tänään työvoimatrendien väliraportin, joka kertoi epätyypillisten työaikojen vakiintumisesta työmarkkinoilla. Eniten muutoksia on tapahtunut niin sanottujen epätyypillisten työsuhteiden sisällä eli esimerkiksi siinä, mihin ikäryhmiin määräaikaiset työsuhteet painottuvat. Pitkällä aikavälillä määräaikaiset työsuhteet ovat siirtyneet naisilla ikäjanalla eteenpäin ja yleistyneet ennen kaikkea niin sanotussa parhaassa synnytysiässä (25-34-vuotiaat) olevien naisten joukossa. Kun vuoden 1982 työvoimatutkimuksen syksyllä tehdyssä vuosihaastattelussa 25-34-vuotiaista naisista 15 prosenttia työskenteli määräaikaisessa työsuhteessa, oli vastaava osuus vuoden 2008 viimeisellä neljänneksellä 27 prosenttia. Samalla ajanjaksolla vastaavanikäisillä miehillä määräaikaisten työsuhteiden osuus oli kasvanut 10 prosentista 12 prosenttiin. Miehillä määräaikaisuudet ovat kyseisenä ajanjaksona yleistyneet kaikkein nuorimmissa ikäryhmissä ja vähentyneet yli 35-vuotiailla. Määräaikaiset työsuhteet ovat yleisimpiä 15-25-vuotiailla. Tämänikäisistä naispalkansaajista lähes puolet ja miehistä noin 40 prosenttia on määräaikaisessa työsuhteessa. Sen sijaan 25-54-vuotiaiden ikäryhmissä määräaikaisten työsuhteiden osuus on naisilla lähes kaksikertainen miehiin verrattuna. Määräaikaisten työsuhteiden osuus ei kuitenkaan ole kokonaisuudessaan kasvanut 2000-luvulla. Tähän on saattanut vaikuttaa osaksi se, että määräaikaisten työsuhteiden käyttöä on pyritty vähentämään lainsäädännöllä ja käytännön työjärjestelyillä. Raportin mukaan työmarkkinoilla pääsääntönä ovat edelleen kokoaikaiset toistaiseksi voimassa olevat työsuhteet.


text: Kilpailun säännöt ja palkinnot Kun osallistut HK Makkarabaarin ”Mitalivisa” -arvontaan hyväksyt nimenomaisesti, että nämä säännöt sitovat sinua. Ole hyvä ja tutustu sääntöihin huolellisesti. Osallistumisoikeus Palkintojen arvontaan voivat osallistua kaikki Suomessa asuvat henkilöt, jotka ovat kampanjan aikana vastanneet kampanjasivulla tai HK Tiesydameen.fi –Facebook-sivulla oleviin kilpailukysymyksiin. Vastauskertoja ei ole rajoitettu, mutta jokaista ottelukohtaista arvontaa varten on kampanjasivulla oleva lomake täytettävä erikseen. Osallistujan on oltava vähintään 18-vuotias tai hänellä on oltava huoltajan lupa osallistua kilpailuun. Osallistuja antaa arvonnan järjestäjälle luvan julkistaa etunimensä ja paikkakuntansa osallistujan kirjoittaman kannustushuudon yhteydessä arvonnan järjestäjän verkkopalvelussa ja/tai Facebook-sivulla. HK Ruokatalon työntekijät ja tämän kilpailun toteuttamisessa mukana olleiden yritysten työntekijät eivät voi osallistua kilpailuun. Kilpailuaika Makkarabaarin Mitalikisa alkaa Kisavisan jälkeen pe 4.5.2012 ja päättyy ti 15.5.2012. Katso arvontapäivät kohdasta Palkinnot. Voittajille ilmoitetaan henkilökohtaisesti, ja lisäksi heidän nimensä julkaistaan Facebookissa ja tällä kampanjasivustolla. Palkinnot ja arvontapäivät Makkarabaarin Mitalikisan palkintoina arvotaan kuusi (6) kappaletta kahden lipun paketteja jääkiekon MM-kisojen loppusarjan otteluihin. Lisäksi arvotaan 10 kpl MM-kisamaskotteja. Palkintojen arvot: kisamaskotti arvo n. 20,00 e, lippupaketti (sisältää kaksi lippua) loppuotteluihin Hartwall Areenalla Helsingissä arvo 350-640 e. Sama henkilö ei voi voittaa palkintoa kahdesti. Arvonnat: 1. ti 8.5. kaksi kahden lipun pakettia 17.5. pelattaviin puolivälieräotteluihin 2. pe 11.5. kaksi kahden lipun pakettia 18.5. pelattaviin välieräotteluihin 3. ti 15.5. yksi kahden lipun paketti 20.5. pelattavaan pronssiotteluun ja yksi kahden lipun paketti 20.5. pelattavaan finaaliotteluun. Lisäksi arvotaan 10 kpl kisamaskotteja. Voittaja voi halutessaan vaihtaa palkintonsa höyrykeittimeen (arvo n. 300 e). Valinnasta on ilmoitettava kilpailulomakkeeseen merkityllä rastilla. Järjestäjän vastuu Järjestäjän kollektiivinen vastuu osanottajia kohtaan ei ylitä näissä virallisissa säännöissä mainitun palkinnon arvoa ja määrää. Palkinnon vastaanottaja vapauttaa järjestäjän kaikesta vastuusta, joka koskee vammaa tai vahinkoa, joka aiheutuu tai jonka väitetään aiheutuneen osallistumisesta tähän arvontaan tai palkinnon lunastamisesta tai käyttämisestä. Arpajaisvero ja palkinnon vaihtaminen Järjestäjä sitoutuu maksamaan lakisääteisen arpajaisveron näissä säännöissä luetelluista palkinnoista. Voittaja vastaa kaikista muista voiton hyväksymiseen tai sen toteuttamiseen liittyvistä mahdollisista kustannuksista. Palkintoa ei vaihdeta rahaksi tai muuhun tavaraan. Lippupaketin voittaja voi halutessaan vaihtaa palkintonsa höyrykeittimeen. Valinnasta on ilmoitettava etukäteen kilpailulomakkeeseen merkityllä rastilla. Kilpailun järjestäjä HK Ruokatalo Oy, Väinö Tannerin tie 1, 01511 Vantaa


text: Sam Winchester |Sam Winchester| |Luoja(t)||Eric Kripke| |Näyttelijä(t)||Jared Padalecki| |Kesto||Supernaturalin tuotantokaudet 1–9| |Ensiesiintyminen||Kausi 1: Isää etsimässä| |Koko nimi||Samuel ”Sam” Winchester| |Sukupuoli||mies| |Ikä||s. 2. toukokuuta 1983| |Kotipaikka||Lawrence, Kansas, Yhdysvallat| |Suhteet| |Vanhemmat||John Winchester Mary Winchester |Sisarukset||Dean Winchester Adam Milligan (velipuoli) |Isovanhemmat||Samuel Campbell (äidin isä) Deanna Campbell (äidin äiti) |Tutut||Robert ”Bobby” Singer Jessica Moore (tyttöystävä) Joanna Beth ”Jo” Harvelle Ellen Harvelle Ruby Ash Castiel Sisällysluettelo Taustaa[muokkaa | muokkaa wikitekstiä] Mary kuoli Samin ollessa kuuden kuukauden ikäinen, minkä jälkeen Johnille tuli pakkomielle löytää vaimonsa murhaaja, demoni nimeltä Azazel. Tämän seurauksena Sam vietti lapsuutensa muuttaen kaupungista toiseen isänsä metsästyksen takia ja vuoteen 1997 mennessä hän oli vaihtanut yläastetta neljä kertaa. Sam oppi jo nuorena puolustamaan itseään erilaisten elämäntapojen tuomia kanssakäymisiä vastaan. Toisin kuin veljensä Dean, Sam ei tahtonut tulevaisuutta metsästäen yliluonnollisia olentoja, joten hän päätti aloittaa oman elämänsä ja suuntasi lukemaan lakia Stanfordin yliopistoon, missä hän tapasi tulevan tyttöystävänsä Jessica Mooren. Hahmon tarina[muokkaa | muokkaa wikitekstiä] Tuotantokausi 1[muokkaa | muokkaa wikitekstiä] Sarjan alussa Sam opiskelee lakitieteitä Stanfordissa ja elää yhdessä Jessica Mooren kanssa. Eräänä yönä Dean tulee kertomaan Samille, että heidän isänsä on kadonnut metsästysreissullaan ja pyytää apua veljeltään. Sam ei enää halua sekaantua yliluonnollisiin asioihin, mutta kun Azazel murhaa Jessican, hän murtuu täysin ja päättää lähteä veljensä mukaan. Kauden aikana veljekset etsivät isäänsä ja metsästävät urbaanilegendoiksi nimettyjä paranormaaleja olentoja, joita ovat muun muassa Wendigo, Verinen Mary ja muodonmuuttajat. Toisistaan vieraantuneiden veljien side muotoutuu jälleen läheisemmäksi kauden edetessä. Myöhemmin Sam huomaa omaavansa kyvyn nähdä unissaan tulevia tapahtumia. Myöhemmin paljastuu, että ennen Maryn surmaamista, Azazel oli juottanut Samille omaa vertaan, mikä selittää hänen yliluonnollisen taitonsa. Perhetuttunsa Bobby Singerin avulla veljekset lopulta löytävät isänsä demonien käsistä. He pelastavat hänet, mutta saavat tietää tämän olevan Azazelin vallassa. John ottaa hetkeksi ruumiinsa hallinnan ja anelee Samia tappamaan tämän, mutta Sam ei kykene tähän ja Azazel pakenee Johnista. Kun kolmikko on ajamassa demonin perässä, rekka törmää heihin ja he loukkaantuvat vakavasti. Tuotantokausi 2[muokkaa | muokkaa wikitekstiä] Sam ja John selviävät vakavimmitta vammoitta kolarista, mutta Deanin tila on kriittinen. Kun mitään ei tunnu olevan tehtävissä, päättää John tehdä sopimuksen tienristeyksen demonin kanssa ja vaihtaa oman henkensä poikansa henkeen. Dean paranee vammoistaan ja John kuolee, mikä kasvattaa veljien kostonhalua. Johnin kuoleman jälkeen Sam ei enää halua palata opiskelemaan vaikka Azazel kuolisi. Hän haluaa jatkaa isän uraa. Kauden lopulla Azazelin suunnitelma paljastuu; hän on valikoinut joukon Samin ikäisiä henkilöitä ja sieppaa heidät hylättyyn kylään, missä heidän tulee taistella toisiaan vastaan ja voittaja päätyisi Azazelin joukkoihin. Yksitellen mukaan joutuneet menettävät henkensä ja lopulta Jake Talley puukottaa Samin kuoliaaksi. Hänestä tulee Azazelin soturi ja hän onnistuu avamaan helvetin portin päästäen satoja demoneita vapaaksi. Dean päättää tehdä sopimuksen tienristeyksen demonin kanssa, ja saa vuoden elinaikaa. Sam herää henkiin, ja yhdessä Deanin kanssa he saavat vihdoin kukistettua Azazelin. Tuotantokausi 3[muokkaa | muokkaa wikitekstiä] Sam yrittää epätoivoisesti keksiä keinon, jolla saada Dean irti sopimuksestaan. Hänestä ilmenee myös kylmempiä luonteenpiirteitä, hänen ollessa esimerkiksi valmis uhraamaan viattoman ihmisen hengen lukuisten muiden pelastamiseksi, toisin kuin aiemmilla kausilla, jolloin hän oli jyrkästi tätä vastaan. Veljekset tapaavat demoni Rubyn, joka kertoo, että Deanin sopimus on demoni Lilithin hallussa. Ruby kertoo myös, että hän on kiinnostunut Samista ja tämän voimista. Hänellä on demoneiden tappamiseen luotu veitsi, jota he voivat käyttää taistelussa Lilithiä vastaan. Kauden lopulla, kun Sam ei monien yritysten jälkeen ole onnistunut kiertämään Deania ulos sopimuksestaan, koittaa Deanin viimeinen päivä. Lilith ottaa Rubyn valtaansa ja lähettää helvetin koirat Deanin kimppuun. Sillä väliin hän yrittää tappaa Samin, mutta tähän hänen voimansa eivät toimi, minkä jälkeen hän pakenee Rubyn ruumiista. Sam kävelee kuolleeksi raadeltun Deanin luokse puhjeten itkuun, Deanin huutaessa helvetissä apua. Tuotantokausi 4[muokkaa | muokkaa wikitekstiä] On kulunut neljä kuukautta Deanin kuolemasta. Dean herää naarmuitta arkussa ilman tietoa henkiinheräämisestään. Hän löytää Samin ja Bobbyn ja veljekset kokevat onnellisen jälleennäkemisen. Deanin kuoleman jälkeen Ruby oli ottanut yhteyttä Samiin ja kouluttanut tätä käyttämään voimiaan demonien manaamiseen. He myöhemmin rakastuvat toisiinsa ja metsästävät demoneita yhdessä. Selviää, että enkeli Castiel oli palauttanut Deanin, jotta tämä voisi auttaa estämään Luciferia käynnistämästä maailmanloppua rikkomalla 66 sinettiä. Kun Dean saa tietää Samin voimista, hän on raivoissaan ja käskee veljeään pysymään erossa Rubystä. Sam myöhemmin lupaa olla käyttämättä voimiaan, mutta rikkoo lupauksen pian. Sam ja Dean saavat myöhemmin tietää, että heillä on velipuoli Adam, joka kuitenkin saa surmansa. Myöhemmin paljastuu, että Sam on juonut Rubyn verta kasvattaakseen voimiaan tullakseen vahvemmaksi Lilithiä vastaan. Manaamisen sijaan hän pystyy suoraan tappamaan demonin, mikä pelottaa Deania. Dean ja Bobby lukitsevat Samin Bobbyn turvahuoneeseen, josta mikään yliluonnollinen ei pääse läpi. Sam näkee vieroitusoireidensa huumassa hallusinaatioita muun muassa äidistään, ja myöhemmin Castiel vapauttaa hänet. Sam menee Rubyn luokse ja juo hänen vertansa. Dean jäljittää Samin ja väittelee hänen kanssaan maailmanlopun estämisen keinosta. Veljekset ajautuvat tappeluun, minkä päätteeksi heidän tiensä eroavat. Kauden lopussa Dean saa tietää, että enkelit ovat käyttäneet heitä hyväkseen, ja että he haluavat Luciferin vapaaksi tuhotakseen tämän saadakseen paratiisin maailmaan. Lilithin kuolema rikkoo viimeisen sinetin, joten Deanin täytyy estää Samia tappamasta tätä. Sam alkaa katua tekojaan, mutta Ruby manipuloi hänet jatkamaan tehtäväänsä. He löytävät Lilithin ja Sam onnistuu tappamaan hänet. Ruby paljastaa, että hän on ollut alusta alkaen maailmanlopun kannalla. Sam järkyttyy, ja kun Dean tulee paikalle, veljet tappavat Rubyn tämän omalla veitsellä. Sam pyytää veljeltään anteeksi, samalla kun lattiaan muodostuu portaali, josta Lucifer pääsee ulos. Tuotantokausi 5[muokkaa | muokkaa wikitekstiä] Portaalin auetessa Sam ja Dean teleportataan lentokoneeseen tuntemattomasta tahosta ja samalla Samin voimat katoavat hänestä. Sam tuntee syyllisyyttä käynnistettyään maailmanlopun. Sam ja Dean päättävät lähteä omille teilleen Samin uskoessa olevansa liian vaarallinen. Sam näkee myöhemmin unen Jessicasta, joka kysyy Samin tulevaisuuden suunnitelmista. Äkkiä Jessica muuttuu Luciferiksi, joka kertoo Samin olevan hänen "välikappaleensa", eli Sam on oikea henkilö antamaan ruumiinsa Luciferin valtaan, ja että ajan tullen Sam suostuisi tähän. Dean joutuu vaihtoehtoiseen tulevaisuuteen vuoteen 2014, jolloin Sam on suostunut Luciferin välikappaleeksi. Palattuaan omaan aikaansa hän yhdistää voimansa Samin kanssa, jotta he voisivat auttaa toisiaan pysymään ihmisinä. Dean saa myös tietää, että hän on arkkienkeli Mikaelin välikappale, jonka tulisi taistella Luciferia vastaan. Enkelit yrittävät manipuloida eri keinoin veljeksiä suostumaan välikappaleeksi esimerkiksi luomalla erilaisia maailmoja, mutta Sam ja Dean eivät suostu taipumaan. Myöhemmin veljekset saavat tietää, että Neljän ratsumiehen sormuksilla kykenee avamaan Luciferin häkin portin. Samille paljastuu, että Ruton demoniavustaja on hänen Stanfordin aikainen ystävänsä Brady, joka oli osallisena Jessican kuolemassa. Katkera Sam janoaa kostoa ja saatuaan tietää Ruton olinpaikan, hän murhaa Bradyn. Kun todennäköisyydet Luciferin sieppaamiseen käyvät vähiin, Sam päättää suostua Luciferin välikappaleeksi. Saatuaan kaikki neljä sormusta, Dean päättää hyväksyä Samin päätöksen. Sam saa Deanin lupaamaan, ettei tämä yritä pelastaa häntä ja käskee hänen palata entisen tyttöystävänsä Lisan luokse. Dean ja Bobby juottavat Samille demoniverta, jotta hän olisi tarpeeksi voimakas vastustamaan Luciferia ollessaan tämän vallassa. Adam herätetään henkiin ja Mikael ottaa hänet valtaansa. Sam ja Dean menevät Luciferin luo ja Sam suostuu hänen välikappaleekseen. Sam menee tajuttomaksi Luciferin siirtyessä häneen, minkä jälkeen Dean avaa sormuksilla Luciferin häkin. Sam herää ja sanoo kykenevänsä pitämään Luciferia hallinnassaan, mutta todellisuudessa hän onkin Lucifer, joka sieppaa sormukset ja katoaa paikalta. Luciferin piilopaikassa Sam yrittää peilin kautta taistella Luciferia vastaan. Lucifer kuitenkin väittää haluavansa Samin parasta ja paljastaa, että tärkeät henkilöt Samin menneisyydessä, kuten hänen tanssijaisparinsa ja opettajansa, ovat olleet Azazelin demoneita. Kun Lucifer ja Dean myöhemmin ottavat yhteen, Dean jää alakynteen. Kun Lucifer huomaa lelusotilaan Deanin autossa, tämä laukaisee Samin muistot ja hän kykenee ottamaan vallan ruumiistaan. Mikael ilmestyy paikalle pysäyttääkseen Samin, mutta Sam avaa Luciferin häkin ja hyppää sisään vetäen Mikaelin mukanaan. Murtunut Dean palaa Lisan luokse ja illallisella ollessaan Samin hahmo nähdään tarkkailevan heitä ulkona. Tuotantokausi 6[muokkaa | muokkaa wikitekstiä] On kulunut vuosi, minkä jälkeen Sam ja Dean kohtaavat jälleen. Sam on ollut tuntemattomasta syystä elossa koko ajan, mutta ei halunnut ottaa yhteyttä Deaniin ja pilata tämän uutta elämää. Samin henkiin herättänyt on palauttanut myös veljesten isoisän, Samuelin. Metsästäessään yhdessä, Dean huomaa Samissa entistä kylmemmän ja väliinpitämättömän puolen, ja lopulta paljastuu, että Sam ei omistaa enää sielua. Selviää, että hänen sielunsa on Luciferin häkissä. Demoni Crowley kykenee auttamaan heitä palauttamaan Samin sielun, mutta vastapalvelukseksi he joutuvat tekemään yhteistyötä hänen kanssaan. Crowley kuitenkin on huijannut veljeksiä, joten veljekset tappavat hänet Castielin avustuksella. Sam saa kuitenkin sielunsa takaisin vaurioituneena Kuoleman avustuksella, mutta Kuolema on onnistunut parantamaan Samin sielun ainakin vähäksi aikaa.


text: Ruokakomero lauantai 25. syyskuuta 2010 Pitkästä aikaa järkkäilypostaus. Pakko myöntää, että taaperon kanssa tuo hyllyjen oikominen ja väri-/kokojärjestykseen laitteleminen on jäänyt vähän vähemmälle. Ryhdistäydyin kuitenkin ja pistin ruoka-ainekaapin järjestykseen. Edelleen parhaiksi on todettu jauhopurkit Ikeasta, leiville ja alahyllyn kissanruoalle tuo Ikeasta jo lopettu lasiburken, muoviset laarit Mujista ja pienet maustepurkit Habitatista. Mustaan pesuvatiin menee tyhjät pullot. It's long time from the latest organizing post. I don't have so much time anymore to organize things by size or color, heh hee. Anyway I made some rearrangements in our food closet. The best cans come from Ikea and the plastic boxes from Muji. The smallest glass jars are from Habitat (for spices). Lähettänyt Suki


text: Vastalääkkeekksi harmauteen (joka nyt sinänsä ei miuta sen kummemmin vaivaa, olen syksyihminen) nappasin Virkatulta linnulta haasteen, joka kehottaa esittelemään kuusi kesäkuvaa kivoista asioista :) 1. En ole tainnut täällä mainita, että miehellä on harrasteautona amerikanrauta, Dodge Dart vm. -66. Varsin oleellisena osana kesäämme kuuluu siis cruisailu. Kutoskoneen jyrinään pienin matkustaja nukahtaa lähes aina :) 2. Joku ehkä muistaa että viime kesänä satoi hieman? Bongaa kuvasta sateensuojan löytänyt siivekäs! 3. Miun oma kesäreissu Helsinkiin ystävän luokse viikonlopuksi oli yksi kesän kohokohdista. Käytiin Suomenlinnassa ja Lintsillä ja vaikka missä :D 4. Perheen kesken tutustuttiin lähiseudun nähtävyyksiin. Lilja puhuu vieläkin Outokummun kaivosmuseosta, jaksoi kävellä siellä pitkin tunneleita ja kiivetä hirveän määrän portaita ylösalas parin tunnin ajan eikä valittanut kertaakaan! 5. Mölkkyturnaus mummon ja vaarin mökillä Suomussalmella kuuluu myös vakiona kesään. En nyt kyllä taas yhtään muista kuka voitti, mutta ei sen niin väliä. Tärkeintä on hauskuus! Astetta tyylikkäämmät pelivälineet kuin kaupan mölkky, vai mitä? 6. Niiden sateiden ansiosta vihreyttä riitti! Piha oli varsinainen viidakko... Nyt ei kyllä uskois kun ulos kattoo (okei, nyt on niin pimeetä ettei muutenkaan kyllä näe ulos) että kesällä tuo maisema on niin erilainen. Jaa'a, ei nämä miun kesäkuvat kyllä kauheen värikkäitä ollut :D Marraskuun harmauteen tuli vihreyttä, ja pari väripilkahdusta Liljan vaatteista!


text: Ajo-ohjeet paikkaan Andrews House Hotel Kartta ja saapumisohjeet Kääntäjä: Paddingtonin ja pääradan asemat ovat noin 5 minuutin kävelymatkan päässä meiltä, Lancaster Gate on 2 minuutin kävelymatka. Heathrow'n lentokentältä voit ottaa joko maan alle Lancaster Gate, tai Heathrow Express-junalla Paddingtonin asemalta. Gatwickin lentokentälle toteutettava Gatwick Express-junalla Victorian asemalta ja vain lyhyen taksimatkan meidän guest house. Alkaen Standstead Airport ottaa Standstead Express-junalla Liverpool Street Station ja muuta päälle Central line maanalainen Lancaster Gate.


text: Jaakko Tolvi (s.1982 Paneliassa) on Turussa asuva pianonvirittäjä ja soittomies. Hän esiintyy yli neljälläkymmenellä äänitteellä, pääasiassa rumpalina. Vuonna 2010 julkaistiin albumi, joka sisälsi Tolvin säveltämiä ja sanoittamia, suomeksi laulettuja pop-ralleja. Tätä tiedotetta kirjottaessa, toinen säv.san.sov.-soololevy on siis valmis ja uusi Pöllöt-niminen yhtye, jossa Tolvi häärää yhtenä säveltävänä solistina, on juuri muninut studioon vajaan tiun uusia lauluja jatkohoivaa varten. Kuinka kehtaatte CD/Digitaalinen levy julkaistaan 29.11.2013.


text: Satoja alaikäisiä tyttöjä koskeva häirintä- ja hyväksikäyttövyyhti on laajentunut entisestään. Uusmaalaisen tytön hyväksikäyttötapauksesta paljastuneessa vyyhdissä on poliisin mukaan uhreina satoja 9–15-vuotiaita tyttöjä ympäri Etelä-Suomea. Rikosylikomisario Tero Haapala keskusrikospoliisista kertoo, että pääepäiltynä on ollut 11 miestä, jotka ovat olleet tutkinnan aikana vangittunakin. Haapalan mukaan heidät kaikki on nyt kuitenkin laskettu vapaaksi. – Tapauksen tutkinta alkoi jo viime syksynä, eikä nyt ole katsottu aiheelliseksi jatkaa vangitsemista tutkinnallisten tarpeiden takia. En voi kertoa vapauttamisen syistä tarkemmin, Haapala toteaa. Tutkintavankeudessa voidaan pitää myös henkilöä, jonka pelätään uusivan rikoksen. Haapalan mukaan poliisi ei usko tähän vaaraan. Kaikkiaan epäiltyjä miehiä vyyhdissä on kymmenkunta. Miehet ovat poliisin mukaan lähestyneet tyttöjä internetissä ja osassa tapauksista kontaktit ovat johtaneet tapaamisiin ja sukupuolipuoliyhteyteen. – Häirinnän uhreja on useita satoja. Törkeimpiä hyväksikäyttötapauksia on selvästi vähemmän, Haapala kertoo. Krp kertoi jo maaliskuussa, että epäillyt tekijät esiintyivät verkossa nimimerkeillä ja pyrkivät aluksi kontaktiin tyttöjen kanssa. Miehet ajoivat pitkiäkin matkoja tavatakseen tyttöjä. Seksuaaliset teot tapahtuivat uhrien päivittäisympäristössä kuten koulujen, kotien ja ostoskeskusten läheisyydessä tai miesten autoissa, maastossa ja joitakin kertoja myös epäiltyjen asunnossa tai hotellissa. Osa epäillyistä maksoi tytöille rahaa tai toimitti heille alkoholia ja tupakkaa palkkiona seksistä. Iältään miehet ovat 20–46-vuotiaita ja kotoisin pääkaupunkiseudulta, Länsi- ja Itä-Uudeltamaalta, Hämeestä sekä Tampereen ja Pirkanmaan ympäristöstä. Osa heistä elää pysyvässä parisuhteessa perheellisinä. Haapala arvioi, että tutkinta valmistuu syys–lokakuussa. Vyyhtiä hoitamaan on nimetty useita syyttäjiä, jotka päättävät, missä käräjäoikeuksissa jutut aikanaan käsitellään. Tutkinnan laajentumisesta kertoi ensimmäisenä Yle Häme.


text: Mikä oli putki- ja keittiöremontin hinta? En tarkoita menettyjä hermoja, unettomia öitä, taisteluihin kulutettua vapaa-aikaa ja rapautunutta fyysistä kuntoa, vaan ihan niitä euromääräisiä kustannuksia. Olemme vihdoin päässeet urakoitsijan kanssa jonkinlaiseen sopimukseen urakkaan kuuluneiden ja (sovitusti) tekemättä jätettyjen töiden hyvityksistä, joten summasin kaikki remonttiin liittyvät kuitit ja laskut. Laskelma on tässä, mutta se vaatii hieman selitystä. Ensimmäiset viisi riviä sisältävät kaikki ne hankinnat ja lisätyöt, jotka maksoimme tililtämme pääosin viime vuoden aikana. Ei siis ihme, että säästötili tuli vedettyä tyhjäksi. - Rakennuslupa ja arkkitehtityö: Vadittiin siihen, kun siirsimme keittiön toiseen huoneeseen. Arkkitehti myös piirsi ehdotuksen uuden keittiömme pohjasta. - Kodinkoneet: Sisältävät liesituulettimen, toisen jääkaapin, astianpesukoneen ja lieden, joka oli kallein yksittäinen hankinta remontissa (2 400 € saksalaisesta nettikaupasta). - Kalusteet: Sisältävät kaiken muun irtaimen tavaran. Keittiössä kalleimpia kalusteita olivat tiskipöydän taso, laatikostot ja saareke. Yläkaapit olivat vanhasta keittiöstä, joten niistä ei tullut kustannuksia. - Tarvikkeet: Sisältävät sekä itse hankkimamme remonttivälineet, tasoitteet, maalit ja kaakelit että ne urakoitsijan hankkimat tarvikkeet, jotka he laskuttivat meiltä lisätöiden yhteydessä. - Työt: Ovat urakoitsijan tekemiä lisätöitä, jotka he tekivät putkiurakan päälle (esim. keittiön sähkö- ja putkivedot) sekä puusepän paikan päällä tekemät kokoamis- ja asennustyöt. Töiden osuus voisi olla keittiössä isompi, mutta tein mahdollisimman paljon pintatöitä itse. Kotitalousvähennyksen oletan olevan yllä esitetyn verran, mutta se palautuu vasta seuraavassa verotuksessa. Putkiurakan lopullinen kustannus selviää vasta toukokuussa (!), kun urakoitsija on saanut laskutuksiinsa ja hyvityksiinsä liittyvät hässäkät selvitettyä. Kustannusten neliöhinnan pitäisi jäädä alle viidensadan euron, mikä on varsin kohtuullinen hinta näistä töistä: - Vesi-, viemäri- ja kaasuputkien uusiminen - Kylpyhuoneen ja WC:n peruskalusteet (joista emme ottaneet omaan asuntoomme mitään) - Lämmityspattereiden venttiilien uusiminen - Ilmanvaihtohormien kunnostaminen - Kiinteiden palovaroittimien asennus - Uudet ovipuhelimet - Sähkö-, antenni- ja dataverkon uusiminen koko talossa - Kellaritilojen uusiminen - Muutamien varastotilojen muuntaminen taloyhtiön omistuksessa oleviksi asunnoiksi sekä - Parin taloyhtiön omistuksessa olevan liiketilan perusparannus. Hintaan ei sisältynyt asuntojen sisäisten sähköjohtojen uusimista, ja lämmityspattereita ei tarvinnut talossa uusia. Hyvitykset ovat niitä hommia, jotka olisivat kuuluneet perusurakkaan, mutta halusimme tehdä asioita toisin. Taloyhtiömme ei ole vielä päättänyt, miten hyvitykset jaetaan osakkaiden kesken, ja olen tässä olettanut, että saisimme urakoitsijan hyvitykset täysimääräisenä vähentämään urakan loppusummaa. Näiden laskelmien lisäksi pitäisi vielä ottaa selvää verottajalta, miten ja minkä verran voimme vähentää naapuriasuntomme perusparannuskustannuksia tulonhankkimisvähennyksinä seuraavien vuosien verotuksissa. Mikä siis oli todellinen kokonaiskustannus? Aika paljon, mutta eurolleen tarkkaa määrää en jaksa ehkä koskaan selvittää. Parasta olla ajattelematta koko asiaa.


text: Hyundai testaa autojaan apinoilla Hyundai päästi joukon 40 paviaanin lauman mellastamaan uudistetussa i30-henkilöautossaan. Eläimet jaksoivat kiinnostua autosta noin tunnin ajan, jonka jälkeen yhtiö ylpeili autonsa apinankestävyydellä. Hyundai väittää, että kyse ei ollut suoranaisesti julkisuuskampanjasta. – Oli projektinjohtajan päätös testata ajoneuvoa 40 paviaanilla, Felicity Wood Hyudailta kertoi Autoworldnewsille. Hyundain i30 on suunnattu ensivaiheessa nuorille briteille ja kakkosautoksi perheeseen. Saivatko paviaanit sitten mitään aikaan autossa? Ainakin penkit oli purtu puhki, maalit naarmutettu ja kojelauta lyöty rikki. Tiedotteessaan Hyundai kutsuu näitä "muutamaksi naarmuksi".


text: Onko kipu aina oikealle puolelle kohdistuvaa? Onko kohtauksien lisäksi epämääräistä kiristävää, polttelevaa tunnetta välillä, mutta ei muutu kohtaukseksi? Auttaako litalgin ja millaisella annostuksella? Jos yksi tabletti ei auta, onkohan kyse jostain muusta kun sappivaivasta. Multa ei ole vielä ultrattu, lähete on jo sisässä, odotellaan siis.... Kohtauksia on melkein viikottain. En pysty yhditämään mihinkään tiettyyn ruoka-aineeseen. Voi syödä kaksi päivää samaa ruokaa, toisen tulee kipukohtaus, toisena ei.


text: Tiedote 149/2013 10.7.2013 Kansalaisoikeuksien ja poliittisten oikeuksien täytäntöönpano Suomessa on YK:n ihmisoikeuskomitean tarkastelussa Genevessä 12. heinäkuuta. Komitea käsittelee tuolloin YK:n kansalaisoikeuksia ja poliittisia oikeuksia koskevan kansainvälisen yleissopimuksen nojalla annetun Suomen kuudennen määräaikaisraportin. Komiteassa on 18 itsenäistä ja riippumatonta asiantuntijaa. Käsittelyn yhteydessä käydään julkinen vuoropuhelu komitean ja Suomen valtuuskunnan välillä. Valtuuskunnassa on edustajat neljästä eri ministeriöstä ja eduskunnan perustuslakivaliokunnasta. Myös kansalaisjärjestöt ovat voineet lähettää näkemyksiään komitealle. Komitea hyväksyy yleissopimuksen toteutumista Suomessa koskevat loppupäätelmänsä heinäkuun lopussa päättyvän istuntonsa aikana. Lisätietoja: lainsäädäntöneuvos Krista Oinonen, puh. 040 158 5482, yksikönpäällikkö Arto Kosonen, puh. 0295 351 171, ihmisoikeustuomioistuin- ja -sopimusasioiden yksikkö, email@example.com Päivitetty 16.7.2013


text: .. ehkä vaikeata löytää. Tässäpä pari suositusta :Micron PIGMA (Sakura). Pitäisi olla arkistokestävää. Jostakin 0,1 alkaen niitä yleensä löytää. (Hmm, Googlaamalla en vielä löytänyt ketään joka myy. Outoa.) On näemmä eri värejäkin!ARTLINE Drawing System. Samoja kokoja suurin piirtein. Näistä en osaa paremmuudesta tai kestävyydestä erottaa. Jälkimmäisiä on nippu tuolla ja noin +12 v. vanha Pigma 0.2 toimii edelleen .. Kumittamista kestää, vain hyvin lievää haallistusta voi ilmetä jos julmetusti hinkkaa. Mutta jos on hyvä paperi tai kartonki niin takuulla kestää. Ja Artline-tusseja on paksumpiakin huopakärjillä, laatukamaa ne on. Mutta, jos käytät peitelakkaa tai peitevalkoista niin en osaa sanoa (=en muista, kun yritän välttää ja tietsikalla saa paremmin korjailtua) liuottaako mitkään litkut tuota. Ei kyllä pitäisi! Tässä nappaus asian puitteista Puhe-Kuplasta, Heikki Kaukorannan saamasta viestistä : Hyvinkään kulttuurihistorialliselle osastolle hankittiin arkistokäyttöön (ei valokuvien eikä esineistön merkitsemiseen) - lyijykyniä - Edding 1880, ominaisuudet: "pigment ink, lightfast" - Sakuran Pigma Micron, "#1 archival ink for acid-free environments, waterproof and fade proof" - Marvy Uchidan Pigmented Calligraphy Quality memory book markers "archival quality ink, acid free/non-toxic, Photo Activity Tested PAT (Photo Safe), lightfast, Water resistant, Conforms to ASTM D-4236" Tussikynät valittiin seuraavin perustein - muste on pigmenttipohjainen (pigment ink) eikä väripohjainen (dye ink). Pigmenttimuste on valon- ja vedenkestoltaan väripohjaisia musteita parempi. Kynät eivät sisällä liuottimia. - kalligrafiakynässä maininta valokuvaaktiviteettitestin PAT läpäisystä ja että se täyttää amerikkalaisen standardin ASTM vaatimukset. Kansainvälisiä standardeja voi ostaa SFS:ltä ja ne löytyvät isoimmista kirjastoista. Kynän valinta riippuu sen käyttötarkoituksesta. Useimmiten ns lyijykynä eli grafiittikynä on paras vaihtoehto. Tussikynistä paras vaihtoehto on India ink, jota käytetään Rothring-tyyppisissä täytettävissä kynissä tai perinteisessä mustekynässä. Amerikkalainen, valokuvien säilymistä pitkään tutkinut Henry Wilhelm suosittelee Koh-I-Noor Black Rapidomat Ink no. 374-F-mustetta. Wilhelmin kotisivut löytyvät osoitteesta http://www.wilhelm-research.com Arkistokelpoisten materiaalien valinta on aina hankalaa. Yritysten tarjoamat "arkistokelpoiset" tuotteet eivät aina välttämättä sovellu museokäyttöön. -- Nettikaupat -linkeistä näitä yllämainittuja pitäisi ainakin löytää. Jos ei ole ihan lähimmässa tarvikepuodissa. -- j -- edit #1 : näkyvämpi otsikko. edit #2 : turhat jupinat pois.


text: Aleksei Grigorjevitš Orlov Kreivi Aleksei Grigorjevitš Orlov (ven. Алексей Григорьевич Орлов; 5. lokakuuta (J: 24. syyskuuta) 1737 Ljublino – 5.tammikuuta 1808 (J: 24. joulukuuta 1807) Moskova), Grigori Orlovin poika, Grigori Grigorjevitš Orlovin veli oli kyvykkäin Orlovin kreivillisestä suvusta. Palatsivallankumouksessa 1762 hän pidätti keisari Pietari III:n ja vangitsi tämän Ropsun palatsiin, jossa keisari surmattiin Orlovin valvonnassa. Kaappauksen jälkeen Orlov ylennettiin heti kenraalimajuriksi. Orlov nimitettiin vuonna 1770 turkkilaisia vastaan lähetetyn laivaston komentajaksi. Hän voitti ylivoimaisen laivaston heinäkuussa Çeşmessä. Häviö johti osmanien valtakunnassa kreikkalaisten kapinaan, niin sanottuun Orlovin kapinaan, Peloponnesoksella ja Kreikan saariston valloitukseen. Aleksei Orlov sai voitoistaan lisänimen Tšemenski ja oikeuden käyttää kilvessään keisarillista vaakunaa. Orlov lähti samana vuonna keisarinna Katariinan käskystä Livornoon Italiaan viettelemään ja tuomaan Venäjälle prinsessa Tarakanovan, jota väitettiin keisarinna Elisabetin ja kasakka Aleksei Razumovskin tyttäreksi ja jota pidettiin kruununtavoittelijana. Pidätettyään prinsessan, joka vangittiin Pietari-Paavalin linnoitukseen, Orlov vetäytyi eläkkeelle ja asettui Moskovaan. Siellä hän omistautui hevosten jalostukselle ja risteytti hienoimman tunnetun kilpahevosrodun arabialaisesta, friisiläisestä ja englantilaisesta rodusta. Rotu tunnetaan nimellä orlov. Sodassa Napoleonia vastaan 1806–1807 Orlov komensi viidennen piiriin militiaa, jonka hän aseisti ja varusti lähes kokonaan omalla kustannuksellaan. Hänen jälkeensä jäi viiden miljoonan ruplan omaisuus ja 30 000 maaorjaa.


text: Mieczysław Horszowski (23. kesäkuuta 1892 – 22. toukokuuta 1993) oli puolalainen pianisti. Horszowski syntyi Lvivissä ja sai varhaisimman opetuksensa äidiltään. 7-vuotiaana hän pääsi Teodor Leszetyckin oppilaaksi Wienissä. Jo vuonna 1901 Horszowski esitti Ludwig van Beethovenin pianokonserton Varsovassa. Hän kuitenkin keskeytti uransa tilapäisesti opiskellakseen kirjallisuutta, filosofiaa ja taidehistoriaa Pariisissa. Ensimmäisen maailmansodan jälkeen Horszowski asettui Milanoon ja jatkoi pianistinuraansa Pablo Casalsin rohkaisusta. Hän muutti vuonna 1940 New Yorkiin. Horszowskin tulkintoja on levytetty laajalti mm. Deutsche Grammophonille ja Columbia Recordsille. Hän kuoli Philadelphiassa kuukautta aiemmin, kuin olisi täyttänyt 101 vuotta.


text: Those who like to understand the symbols I have used. There is a book available. It's German language. Next time it's the turn of Sistine Chapel. Part Deluge. Se on nyt niin valmis kun voin näyttää teille. Tekstiä ei ole - vielä. Ja tämä on se osa, jota en näytä teille, koska teksti ja luvut sitovat tämän merkkuutaulun tiettyyn aikaan, paikkaan ja tilaan ja mihin tämä työ kuuluu vain harvat voivat mennä. Niille, jotka haluavat ymmärtää käyttämiäni symboleita, on olemassa saksankielinen kirja. Sen nimi on Symbole im Kreuzstich. Luuletteko että annan kaikki ilmaiseksi ja ilman vaivaa. Siis, jos haluat tietää sinun on tehtävä töitä sen eteen. Seuraavalla kerralla on Sikstuksen kappelin vuoro. Osa Vedenpaisumus.


text: Usein deittipalstoilla näkee kasapäin sinkkuja etsimässä juuri sitä oikeaa. Deittisivut pursuavat ilmoituksia, joissa haetaan treffiseuraa tositarkoituksella eronneille, karanneille tai muuten vain ikisinkuille. Treffit kuuluvat monen sinkun elämään olennaisena osana, vaikkei sitä unelmapuolisoa ihan heti niiltä lukuisilta treffisivuilta löytyisikään. Enää avioliitto ei olekaan se tavoiteltava päämäärä. Punainen talo, lapset ja perunamaa jää listalla jälkeen, kun menestyvä uraputki menee unelmissa edelle. Naiset eivät enää jää kotiin hoitamaan lapsia vaan haluavat yhtälailla tavoitella mainetta ja menestystä urallaan. Perheen perustamista lykätään mielellään aina vain myöhemmäksi. Yhteiskunta on siis selvästi muuttumassa suorituskeskeisempään individualismiin suurten ikäluokkien maalailemasta perhekeskeisestä elämäntavasta. Miten tämä sitten liittyy kirjoituksen otsikkoon? Uraputken myötä sosiaalinen elämä seurustelukumppanin kanssa kärsii ja katseet kääntyvät luonnostaan vastakkaisen sukupuolen edustajiin esimerkiksi työyhteisössä. Nykyajan trendi on moraalin löysentyminen; Avioliiton ulkopuoliset suhteet ovat nykypäivänä entistä hyväksyttävämpiä ja niistä uskalletaan puhua ääneen. Pikkujoulujen aikaan on sutinaa ja sen oman rakkaan menemisistä ei ehkä halutakaan tietää tarkemmin. On helpompaa uskotella itselleen, että kaikki on suhteessa hyvin. Seksiä ei enää pääse pakoon, vaan sitä pursuilee katujen varsilla ja telkkarissa. Suurta hupia on katsoa, kun Big Brotherin isänmaan toivot muhinoivat kaiken kansan edessä suorassa lähetyksessä. Vaikka aviorikos ei olekaan ainakaan länsimaissa enää rikosoikeudellisesti rangaistavaa, on silti hieman omituista, että kaiken maailman pettämispalvelut nostavat hiljaisen hyväksynnän saattelemina päätään (tapaukset Victoria Milan ja Ashley Madison, näistä lisää myöhemmin). Voi siis hyvin sanoa, että treffailusta on tullut myös parisuhteessa elävien hupia. Onhan se tietysti kiva, että salasuhdetta metsästävät voivat jättää elämänsä rakkautta deittipalstalla metsästävät rauhaan ja toteuttaa itseään seikkailunhaluisille varatuissa palveluissa.


text: Tällä sivulla listataan kaikki yhtyeeseen blodarv liittyvä aineisto Metallimusiikki.netissä. Tällä sivulla nimittäin listataan kaikki sivustolla julkaistut artikkelit, jotka liittyvät tavalla tai toisella sellaiseen bändiin kuin blodarv. Tuoreimmat bändiin kytketyt julkaisut löytyvät sivun yläosasta ja vastaavasti vanhimmat sivun alaosasta. Hakemistosivulla ei välttämättä listata ihan kaikkea tagiin blodarv liittyvää informaatiota, joten käyttämällä Metallimusiikki.netin hakukonetta voit löytää uusia artikkeleita samasta aiheesta. Julkaistaan joulukuussa 2012 Tanskalainen mustan metallin takoja Blodarv on valmistanut uuden täyspitkän annoksen musiikkia. Se ilmestyy useassa eri formaatissa Self Mutilation Services -nimisen levymerkin kautta joulukuun aikana. tarkkaa julkaisupäivämäärää Blodarvin neloslevylle, nimeltään "Gâst", ei vielä ole varmistettu. Julkaisu sopii odottaa tapahtuvaksi joulukuun alussa. Kiekon CD-version soittolistalla kuullaan kahdeksan biisiä. Sen mukana tulee 16-sivuinen kansilehtinen biisien sanoituksilla täytettynä. Albumin kansitaide on Blodarvin keulahahmon, vokalisti Huginin, toteuttama. Hänen studiossaan levy myös äänitettiin ja miksattiin. Yli 14 vuoden ajan toiminut bläkkisyhtye käyttää Huginin lisäksi naisvokalistia ja eri rumpalia studiossa sekä keikoilla.


text: Keltakuume Rokote tätä tautia vastaan ei kuulu kansalliseen rokotusohjelmaan. Matkailijoille keltakuumerokote on ns. täydentävä rokote. Rokotteen tehostaminen: Rokotetta annetaan yksi annos ja suoja on voimassa 10 vuotta. Keltakuumerokote tulisi ottaa 10 vrk ennen keltakuumealueelle saapumista. Muuta: Joissain maissa vaaditaan rokotetodistus, mikäli saapuu keltakuumetta esiintyvistä maista. Todistus on voimassa 10 vuotta. Mikä on keltakuume? Keltakuume on hyttysen levittämä akuutti, vakava verenvuotokuumeisiin kuuluva virustauti, joka johtaa usein kuolemaan. Taudin ensioireita ovat kova kuume ja pahoinvointi. Pahimmassa eli niin sanotussa keltaisessa vaiheessaan tauti voi aiheuttaa munuaisten ja maksan vajaatoimintaa ja verenvuototaipumusta. Mistä keltakuumeen voi saada? Ns. kaupunkikeltakuumeessa tautia levittää Aedes aegypti -hyttynen, jonka välityksellä virus siirtyy tartunnan saaneesta ihmisestä toiseen. Ns. viidakkokeltakuumeessa virus kiertää apinoissa hyttysten välityksellä, ja ihminen saa tartunnan vain satunnaisesti. Keltakuumetta esiintyy lähinnä trooppisissa olosuhteissa ja tautia esiintyykin Afrikassa ja Keski- ja Etelä-Amerikassa. Kuinka keltakuumeelta voi suojautua? Hyttysiltä suojautuminen on erityisen tärkeää näillä alueilla. Kattavaan hyttyssuojaukseen kuuluu hyttyskarkotteiden ja peittävien vaatteiden ja asusteiden käyttö sekä huolehtiminen siitä, ettei hyttysiä ole nukkumistiloissa. Yöpymistä varten kannattaa hankkia permetriinillä käsitelty vuodeverkko. Erityisesti lasten hyönteissuojauksesta tulisi muistaa huolehtia. Rokotetta suositellaan vuoden täyttäneille, jotka matkustavat keltakuumeen esiintymisalueille, erityisesti kaupunkien ulkopuolelle ja viidakko- tai savannialueille. Keltakuumerokotuksen annon todistava kansainvälinen rokotuskortti voidaan vaatia pakollisena moniin Afrikan ja Etelä-Amerikan maihin saapuvilta matkaajilta. Monissa maissa vaaditaan maahan tulevalta matkailijalta todistus myös silloin, jos matkareitti on kulkenut keltakuumeen endeemisten alueiden kautta. Rokotteen voi antaa jo 6 kuukauden iästä alkaen, mikäli tartuntariski arvioidaan huomattavan suureksi.


text: eso1344fi — Tutkimustiedote ALMA luotaa jättiläismäisten mustien aukkojen arvoituksellisia suihkuja 16. lokakuuta 2013 Kaksi kansainvälistä tähtitieteiljäryhmää on käyttänyt ALMAn (Atacama Large Millimetre/submillimetre Array) tehoa tutkiakseen galaksien keskustojen valtavien mustien aukkojen suihkuja ja havaitakseen kuinka ne vaikuttavat ympäristöönsä. He ovat vastaavasti saaneet tähän mennessä parhaan kuvan hiljaisen mustan aukon ympäristössä olevasta molekylaarisesta kaasusta ja taltioineet odottamattomasti pikaisen vilkaisun etäisen mustan aukon lähellä olevan voimakkaan suihkun juuresta. Lähes kaikkien maailmankaikkeuden galaksien ytimissä on supermassiivinen musta aukko, jonka massa voi olla jopa useita miljardeja Auringon massoja. Myös oman galaksimme, Linnunradan keskustassa on musta aukko. Kaukaisessa menneisyydessä nämä omituiset kohteet olivat hyvin aktiivisia ja nielaisivat valtavia määriä materiaa ympäristöstään sekä loistivat häikäisevän kirkkaina. Ne sylkäisivät ulos pikkuruisia määriä tätä materiaa äärimmäisen voimakkaiden suihkujen välityksellä. Nykyisessä maailmankaikkeudessa useimmat supermassiiviset mustat aukot ovat paljon vähemmän aktiivisa kuin ne olivat nuoruudessaan, mutta suihkujen ja niiden ympäristön välinen vuorovaikutus muovaa yhä galaksien evoluutiota. Kaksi uutta, tänään tutkimusjulkaisussa Astronomy & Astrophysics julkaistua tutkimusta käytti ALMAa luodatakseen mustien aukkojen suihkuja hyvin erilaisissa mittakaavoissa: läheistä ja suhteellisen hiljaista mustaa aukkoa galaksissa NGC 1433 ja hyvin kaukaista ja aktiivista kohdetta, jota kutsutaan nimellä PKS 1830-211. "ALMA on paljastanut yllättävän spiraalirakenteen molekylaarisessa kaasussa lähellä NGC 1433:n keskustaa," sanoo Françoise Combes (Observatoire de Paris, Ranska) - ensimmäisen tutkimusjulkaisun pääkirjoittaja. "Tämä selittää kuinka materia virtaa ruokkimaan mustaa aukkoa. ALMAn uusien, tarkkojen havaintojen avulla olemme havainneet mustasta aukosta ulos virtaavan materian suihkun, joka ulottuu vain 150 valovuoden etäisyydelle. Tämä on pienin tällainen molekylaarinen virtaus, joka on milloinkaan havaittu Linnunradan ulkopuolisessa galaksissa." Tämä keskustan mustasta aukosta tulevan suihkun mukanaan vetämä virtaus osoittaa kuinka tällaiset suihkut voivat saada tähtienmuodostuksen keskeytymään ja kuinka ne ohjaavat galaksien keskuspullistumien kasvua [1]. Ivan Martí-Vidal (Chalmersin teknologinen korkeakoulu, Onsalan avaruusobservatorio, Onsala, Ruotsi) ja hänen tutkimusryhmänsä havaitsivat myös kvasaarissa PKS 1830-211 supermassiivisen mustan aukon, jolla on suihku, mutta se on paljon kirkkaampi ja aktiivisempi varhaisessa maailmankaikkeudessa [2]. Se on epätavallinen koska sen kirkas valo kulkee massiivisen galaksin kautta matkallaan Maahan ja gravitaatiolinssi jakaa sen kahdeksi kuvaksi [3]. Ajoittain supermassiivinen musta aukko nielaisee yht'äkkiä valtavan määrän materiaa [4], mikä lisää suihkun voimakkuutta ja voimistaa säteilyn hyvin suuriin energioihin. ALMA on nyt lisäksi taltioinut sattumalta yhden näistä tapahtumista sen ollessa meneillään kvasaarissa PKS 1830-211. "ALMAn havainto tässä tapauksessa mustan aukon ruokailua oli täydellisesti onnekas sattuma. Olimme havaitsemassa kvasaaria PKS 1830-211 muusta syystä, kun huomasimme hienovaraisia muutoksia gravitaatiolinssin aiheuttamien kuvien väreissä ja voimakkuudessa. Tarkastellessamme tarkemmin tätä odottamatonta käyttäytymistä päädyimme johtopäätökseen, että olimme havaitsemassa, ihan vain onnekkaan sattuman kautta, juuri oikeaan aikaan, kun tuoretta, uutta materiaa kulkeutui mustan aukon suihkun juureen." sanoo Sebastien Muller, toisen paperin kanssakirjoittaja. Tutkimusryhmä tarkasti myös olisivatko muut teleskoopit taltoineet tämän rajun tapahtuman ja hämmästyivät huomatessaan hyvin selvän signaalin gammasäteissä, kiitos Fermi-LAT -satelliitin monitorointihavaintojen. ALMAn pitkien aallonpituuksien säteilyn voimistumisen aiheuttanut tapahtumasarja oli myös vastuussa suihkun valon dramaattisesta kirkastumisesta aina maailmankaikkeuden suurimpiin energioihin [5]. "Tämä on ensimmäinen kerta, kun tällainen selvä yhteys gammasäteiden ja alimillimetrialueen radioaaltojen välillä on osoitettu tulevaksi mustan aukon suihkun varsinaisesta juuresta," lisää Sebastien Muller. Kaksi uutta havaintoa ovat vain alku ALMAn tutkimuksille supermassiivisten mustien aukkojen suihkujen toiminnasta lähellä ja kaukana. Combesin tutkimusryhmä tutkii jo muita läheisiä aktiivisia galakseja ALMAa käyttäen ja ainutlaatuisen kohteen PKS 1830-211 odotetaan olevan paljon tulevien ALMAn ja muiden teleskooppien tutkimuksen kohteena. "Meillä on yhä paljon opittavaa siitä kuinka mustat aukot voivat muodostaa näitä valtavia, energeettisiä materian ja säteilyn suihkuja," päättää Ivan Martí-Vidal. "Jopa ennen ALMAn valmistumista saadut uudet tulokset osoittavat kuitenkin, että se on ainutkertaisen tehokas työkalu näiden suihkujen tutkimiseen — ja tutkimukset ovat vasta alkamassa!" Lisähuomiot [1] Tämä prosessi saattaa selittää galaksin keskustassa olevan mustan aukon massan ja sitä ympäröivän galaksin keskuspullistuman massan välisen arvoituksellisen suhteen. Musta aukko kerää ympärilleen kaasua ja siitä tulee yhä aktiivisempi, kunnes se lopulta muodostaa napojensa suuntaan osoittavat suihkut, joita pitkin kaasu poistuu mustaa aukkoa ympäröivältä alueelta ja tähtienmuodostus loppuu. [2] Aktiivisen galaksin ytimen PKS 1830-211 punasiirtymä on 2.5, mikä tarkoittaa sitä, että sen valolta on kestänyt noin 11 miljardia vuotta saavuttaa meidät. Näkemämme valo lähti liikkeelle, kun maailmankaikkeus oli vain viidenneksen nykyisestä iästään. Vertauksen vuoksi valo galaksista NGC 1433 matkaa vain 30 miljoonaa vuotta saavuttaakseen Maapallon, mikä on hyvin lyhyt aika galaktisin termein puhuttaessa. [3] Einsteinin yleinen suhteellisuusteoria ennustaa, että valonsäteet taipuvat ohittaessaan galaksin kaltaista massiivista kappaletta. Tätä ilmiötä kutsutaan gravitaatiolinssiksi ja ensimmäisen, vuonna 1979 havaitun gravitaatiolinssin jälkeen on löydetty lukuisia muitakin. Linssi-ilmiö saattaa aiheuttaa lukuisia kuvia tai vääristää ja suurentaa taustan valonlähteitä. [5] Tämä energia säteilee gammasäteilynä, joka on lyhyimmän aallonpituuden ja suurimman energian sähkömagneettista säteilyä. Lisätietoa Atacama Large Millimetre/submillimetre Array (ALMA) on yhteistyöhanke johon osallistuvat Eurooppa, Pohjois-Amerikka ja Itä-Aasia yhteistyössä Chilen kanssa. ALMA:a rahoittavat Euroopassa Euroopan eteläinen observatorio (ESO), Pohjois-Amerikassa Yhdysvaltain kansallinen tiedesäätiö (NSF) yhteistyössä Kanadan kansallisen tutkimusneuvoston (NRC) ja Taiwanin kansallisen tiedeneuvoston (NSC) kanssa, ja Itä-Aasiassa Japanin kansalliset luonnontieteelliset instituutit (NINS) yhteistyössä Taiwanin Academia Sinican (AS) kanssa. ALMA:n rakentamista ja toimintaa ohjaa Euroopan osalta ESO, Pohjois-Amerikan osalta Kansallinen radiotähtitieteen observatorio (NRAO), jota hallinnoi Associated Universities, Inc. (AUI), ja Itä-Aasian osalta Japanin Kansallinen tähtitieteellinen observatorio (NAOJ). Yhteinen ALMA-observatorio (JAO) huolehtii ALMA:n rakentamisen, kokoonpanon ja operaation yhtenäisestä johdosta ja hallinnoinnista. Tämä tutkimus esitettiin kahdessa tutkimusjulkaisussa, “ALMA observations of feeding and feedback in nearby Seyfert galaxies: an AGN-driven outflow in NGC1433”, jonka kirjoittivat F. Combes et al. sekä “Probing the jet base of the blazar PKS 1830−211 from the chromatic variability of its lensed images: Serendipitous ALMA observations of a strong gamma-ray flare”, jonka kirjoittivat I. Martí-Vidal et al. Molemmat julkaisut ilmestyvät julkaisusarjassa Astronomy & Astrophysics. Ensimmäiseen tutkimusryhmään kuuluvat F. Combes (Observatoire de Paris, Ranska), S. García-Burillo (Observatorio de Madrid, Espanja), V. Casasola (INAF–Istituto di Radioastronomia, Milano, Italia), L. Hunt (INAF–Osservatorio Astrofisico di Arcetri, Firenze, Italia), M. Krips (IRAM, Saint Martin d’Hère, Ranska), A. J. Baker (Rutgers, the State University of New Jersey, Piscataway, USA), F. Boone (CNRS, IRAP, Toulouse, Ranska), A. Eckart (Universität zu Köln, Saksa), I. Marquez (Instituto de Astrofísica de Andalucía, Granada, Espanja), R. Neri (IRAM), E. Schinnerer (Max-Planck-Institut für Astronomie, Heidelberg, Saksa) ja L. J. Tacconi (Max-Planck-Institut für extraterrestrische Physik, Garching bei München, Sasa). Toiseen tutkimusryhmään kuuluvat I. Martí-Vidal (Chalmersin teknologinen korkeakoulu, Onsalan avaruusobservatorio, Onsala, Ruotsi), S. Muller (Onsala), F. Combes (Observatoire de Paris, Ranska), S. Aalto (Onsala), A. Beelen (Institut d’Astrophysique Spatiale, Université Paris-Sud, Ranska), J. Darling (University of Colorado, Boulder, USA), M. Guélin (IRAM, Saint Martin d’Hère, Ranska; Ecole Normale Supérieure/LERMA, Pariisi, Ranska), C. Henkel (Max-Planck-Institut für Radioastronomie [MPIfR], Bonn, Saksa; Kuningas Abdulazizin yliopisto, Jedda, Saudi-Arabia), C. Horellou (Onsala), J. M. Marcaide (Universitat de València, Espanja), S. Martín (ESO, Santiago, Chile), K. M. Menten (MPIfR), Dinh-V-Trung (Vietnamin tiede- ja teknologia-akatemia, Hanoi, Vietnam) ja M. Zwaan (ESO, Garching, Saksa). ESO on Euroopan johtava hallitustenvälinen tähtitieteen organisaatio ja maailman tieteellisesti tuotteliain tähtitieteellinen observatorio. ESO:lla on 15 jäsenmaata: Alankomaat, Belgia, Brasilia, Espanja, Iso-Britannia, Italia, Itävalta, Portugali, Ranska, Ruotsi, Saksa, Suomi, Sveitsi, Tanska ja Tšekin tasavalta. ESO toteuttaa kunnianhimoista ohjelmaa, joka keskittyy tehokkaiden maanpäällisten havaintovälineiden suunnitteluun, rakentamiseen ja käyttöön. Välineiden avulla tähtitieteilijät voivat tehdä merkittäviä tieteellisiä löytöjä. ESO:lla on myös johtava asema tähtitieteen tutkimuksen kansainvälisen yhteistyön edistämisessä ja organisoinnissa. ESO:lla on Chilessä kolme ainutlaatuista huippuluokan observatoriota: La Silla, Paranal ja Chajnantor. ESO:lla on Paranalilla Very Large Telescope (VLT), maailman kehittynein näkyvää valoa havainnoiva tähtitieteellinen observatorio, ja kaksi kartoitusteleskooppia. VISTA toimii infrapuna-alueella ja on maailman suurin kartoitusteleskooppi. VLT Survey Telescope on suurin vartavasten taivaan näkyvän valon kartoitukseen suunniteltu teleskooppi. ESO on maailman suurimman tähtitieteellisen projektin, vallankumouksellisen ALMA-teleskoopin eurooppalainen yhteistyökumppani. Parhaillaan ESO suunnittelee 39-metrin kokoista optisen/lähi-infrapuna-alueen European Extremely Large -teleskooppia (E-ELT) josta tulee “maailman suurin tähtitaivasta havainnoiva silmä”. Linkit Yhteystiedot Rami Rekola Tuorlan observatorio Piikkiö, Finland Puh.: +358 2 333 8981 Matkapuhelin: +358 44 967 2424 Sähköposti: firstname.lastname@example.org Françoise Combes Observatoire de Paris, LERMA Paris, France Puh.: +33 1 4051 2077 Sähköposti: email@example.com Ivan Martí-Vidal Chalmers University of Technology Onsala Space Observatory, Onsala, Sweden Puh.: +46 31 772 5557 Sähköposti: firstname.lastname@example.org Richard Hook ESO, Public Information Officer Garching bei München, Germany Puh.: +49 89 3200 6655 Matkapuhelin: +49 151 1537 3591 Sähköposti: email@example.com Tiedotteesta |Tiedote nr.:||eso1344fi| |Nimi:||NGC 1433| |Facility:||Atacama Large Millimeter/submillimeter Array| |Science data:||2013A&A...558A.124C| 2013A&A...558A.123M Kuvat Englanniksi Englanniksi Englanniksi Englanniksi Englanniksi Englanniksi Videot Englanniksi Englanniksi Englanniksi


text: Kun tulet tälle sivustolle, jatkat sen käyttämistä tai navigoit sen eri osissa, hyväksyt, että hyödynnämme tiettyjä selaimen evästeitä, jotta voimme parantaa kokemustasi sivustollamme. William Hill ei käytä mitään sellaisia evästeitä, jotka vaarantavat yksityisyytesi, vain sellaisia, jotka parantavat käyttökokemusta kun vierailet sivustollamme. William Hillin toimintaa operoi WHG (International) Limited (RGL nro. 034 & 042), joka on Gibraltarilla rekisteröity yhtiö, jota lisensioi Gibraltarin hallitus ja sääntelee Gibraltarin uhkapeliasiamies. William Hillin rekisteröity osoite on 6/1 Waterport Place, Gibraltar, ja rekisteröity yritysnumero 99191. William Hill on rekisteröity I.B.A.S. -vedonvälittäjä


text: Porvoon Taidetehtaan taiteilijoista esitteet 7.6.2012 Porvoon Taidetehdas ja Amusa Kulttuuritori ovat käynnistäneet yhteistyön Porvoon taiteilijoiden näkyvyyden parantamisessa. Yhteistyön tavoitteena on luoda Taidetehtaan kulttuurin tekijöille omat taiteilijaesitteet sekä nostaa tekijät näkyviin verkkoyleisölle Amusan Kulttuuritorin kautta. Amusan viestintäasiantuntijat laativat Taidetehtaan taiteilijoista kustannustehokkasti esitteet, joita taiteilijat voivat jakaa perinteisinä esitteinä sekä pdf-muotoisina sähköisinä esitteinä. Samat laadukkaat taiteilijakuvaukset nostetaan näkyviin myös Amusa Kulttuuritorin sivuille; jokainen taiteilja saa käyttöönsä Amusan maksuttoman Näyteikkuna-näkyvyyden. Tiukasti vakioitujen Amusa Taiteilijaesitteiden visuaalisen ilmeen on suunnitellut Duck United Oy:n graafikot ja sisällöntuotannosta vastaa Amusa Viestintä. Huippuedulliseksi hinnoitellun palvelun taiteilijoille tarjoaa Porvoon Taidetehdas. Amusa Taiteilijaesite voidaan laatia kenelle tahansa taiteilijalle tai luovien alojen toimijalle. HUOM! Jos yhdellä kertaa päästään tekemään esite kymmenelle tai useammalle taiteilijalle, Amusan viestintäasiantuntija tulee paikan päälle haastattelemaan tekijät ja sopimaan esitteiden sisällöstä. Pienemmille ryhmille, sekä yksittäisille taiteilijoille palvelu toteutetaan puhelinhaastatteluna. Amusa Taiteilijaesitteen hinta lähtee sadasta eurosta. Porvoon Taidetehdas Taidetehdas on viihteen, taiteen ja yritysmaailman ennennäkemätön kohtauspaikka. Vanha tehdasmiljöö tarjoaa inspiroivat puitteet elämykselliseen vapaa-ajan viettoon. Taidetehdas on omiaan mitä erilaisempien tapahtumien kuten kokousten, kongressien tai konserttien järjestämiseen. Taidetehtaan toiminta koostuu Porvoon Taidetehtaan säätiön ja Porvoo EventFactory Ab:n yhteistyöstä. Taidetehtaalla toimivat myös kaupungin kulttuuripalvelujen yksikkö sekä matkailun info-piste. Taidetehtaan omistajat ovat Suomen Kulttuurirahasto, Alfred Kordelinin säätiö sekä Emil Aaltosen säätiö. Amusa Kulttuuritori Amusa Kulttuuritori on luovien alojen yrittäjien, kulttuurin ammattilaisten ja harrastajien valtakunnallinen verkkopalvelu, joka edistää luovien alojen näkyvyyttä ja löydettävyyttä sekä kulttuuripalveluiden käyttöä Suomessa. Valtaosa Amusan palveluista on kulttuurin tekijöille maksuttomia. Amusa ei istu palveluun syötettyjen sisältöjen päällä, vaan elämäntehtävänämme on levittää tieto kulttuurin tekijöistä mahdollisimman moneen paikkaan mahdollisimman nopeasti. Tule mukaan ja ota hyöty itsellesi! Lue lisää: http://www.amusa.fi/ Jukka Niiranen jukka.niiranenamusa.fi Julkaisija: Amusa Kulttuuritori / JN (infoamusa.fi)


text: You are trying to access information about a user that doesn't exist. Lupa jakaa musiikkia tällä sivustolla on saatu STIM/NCB, BMI, ASCAP ja SGAE:n toimesta. Kaikki musiikki tällä sivustolla on ammattimuusikoiden tekemiä cover-versioita, eivätkä alkuperäisten artistien.Alkuperäisten esittäjien nimet näytetään vain tiedoksi, eivätkä ne kuvaa tallenteessa esiintyvää muusikkoa. Tietoa meistä | Käyttöehdot | Säännöt | Yksityisyys | Ota yhteyttä | Mainostaminen | Yhteistyökumppani | Lehdistö | Kaikki laulut | Laulutoivomukset | Sovellukset Palvelun tarjoaa KaraokeParty Online Gaming AB © Copyright 2007-2013. Kaikki oikeudet pidätetään.


text: Eero Miettunen Tuhansittain narsisseja kukkalaaksossa Gullön kartanossa Tammisaaressa on voinut tästä päivästä alkaen tutustua kukkalaaksoon, missä väriloistoa ja tuoksuja tarjoaa lähes 30.000 kukkivaa narsissia, jotka koostuvat noin 20 lajikkeesta. Kukkalaaksossa, jossa kiemurtelee puolen kilometrin mittainen hiekkapolku, on narsissien lisäksi mm. helmi- ja pikarililjoja. Kukinnan arvellaan olevan parhaimmillaan tulevana viikonloppuna – sopivasti juuri äitienpäiväksi. Ensimmäiset sipulit kukkalaaksoon on istutettu vuonna 2007 ja niitä on lisätty vuosittain. Sipulikukat ovat saaneet kukkia vuodesta toiseen rauhassa, sillä peurat tai myyrät eivät ole niihin kajonneet. Kukkalaakso on narsissien lyhyen kukinnan vuoksi avoinna yleisölle ainoastaan toukokuun 20. päivään saakka. Gullön krouvin vintillä on myös kahvila, jossa on tarjolla pikkusuolaista. Tämän jutun tekstissä on käytetty myös Etelä-Uusimaa-lehdessä olleita asiatietoja. (Katso aiheesta kuvia myös Eeron kuvakulmasta).


text: Nykyään lähes jokainen markkinoija mittaa kotisivuillaan jotain. Useat tietävät kävijät, käynnit sekä hakusanat. Kotisivujen analytiikka sidotaan kuitenkin harvoin niihin bisnekselle kriittisiin mittareihin, eli kauppoihin, liideihin ja euroihin. Tässä kolme mittaria, joilla parannat markkinointiasi välittömästi: Kävijöistä liideiksi: Kuinka kotisivusi tuottaa liidejä? Kävijöistä liideiksi mittari kertoo kuinka moni kotisivujesi kävijöistä muuntuu myyntiliidiksi, eli liidiksi joka täyttää kotisivuilla olevan tavoitteen (lomakkeen, tilaus, tarvekartoitus, esite, hinnasto)asemoimalla itsensä johonkin ostoprosessin vaiheeseen. Tämä mittari on erikoisen tärkeä mitattaessa kotisivujen tuottopotentiaalia sekä tukea bisnekseen. Saadaksesi tästä mittarista täyden hyödyn täytyy kotisivujesi kävijämäärien olla kuitenkin mielellään yli tuhannen kävijän tai vähintään yli 500 kävijän. Sitä pienemmällä kävijämäärällä tulisi sivuston ykkösprioriteetti olla kävijämäärän kasvattaminen. Saatko kävijöistäsi alle 1 % liidejä? Todennäköisesti yrityksesi kannattaa panostaa sivustosi kehittämiseen, mikäli saat kävijöistäsi alle 1 % liidejä. Toki, jos kävijämääräsi on vain 150 kävijää kuukaudessa, et huomaa muutaman prosentin eroa laisinkaan. Yritä parantaa sivustoasi esimerkiksi seuraavilla yksinkertaisilla asioilla: - lisää eri ostoprosessinvaiheeseen olevia toimintakehotuksia (ei siis pelkkää ”ota yhteyttä-lomaketta”) - lisää sivustollesi referenssejä - paranna kävijöidesi laatua Mikäli kotisivusi ei tuota liidin liidiä, kannattaa aloittaa opiskelu vaikka tästä. Liikenteen lähteet: Mistä kotisivujesi liikenne muodostuu? Viittaavat sivustot ja liikenteen lähteet kertovat sinulle mistä kävijäkuntasi sivustollesi tulevat. Mikäli 60 % kotisivujesi kävijöistä tulee hakusanalla ”Yritys Oy” tai ”Tuote B”, tiedät ettei kotisivusi toimi hirveän hyvin uusasiakashankinnassa. Todennäköisesti kotisivusi toimivat paikkana, jossa asiakkaasi, kumppanisi ym. tarkistavat osoitettasi tai henkilöstösi yhteystietoja. Mahdollisesti myös muiden kampanjoiden (esim. kylmät kontaktoinnit) ansiosta kohderyhmäsi lähtee hakemaan tietoa edellä mainituilla ns. brändisanoilla. Liikenteen lähteitä mittaamalla pystyt osittain perustelemaan muuta internet-näkyvyyttä. Näet esimerkiksi kuinka paljon kävijöitä kuukausittain sivustollesi tulee blogista, facebookista, twitteristä tai vaikka adwordsistä. Nämä tiedot auttavat sinua pohtiessasi, onko esimerkiksi yritysblogin pitäminen järkevää. Liikenteen lähteet bisnekseen sidottuna ja pitemmälle vietynä Silloin kun halutaan liikenteen lähteet ja markkinoinnin tehon seuranta viedä pitemmälle, on syytä seurata lähteittäin kävijöitä, liidejä sekä kauppoja. Tällöin saat alla olevan kaltaisia tietoja ja pystyt keskittymään ainoastaan tuottavimpiin markkinointivälineisiin. |Lähde||Kävijät||Liidit||Kaupat||Eurot| |84||1||0||0 euroa| |AdWords||142||11||1||3310 euroa| |341||13||3||8470 euroa| |Blogi||228||7||1||3830 euroa| Laskeutumissivujen bounce-rate Bounce-rate on mittari jolla mitataan sitä prosenttia kävijöistä jotka lähtevät samoin tein pois sivustoltasi, heti sinne saavuttuaan. Laskeutumissivu on sivu, jolle kävijä ohjautuu klikattuaan tiettyä linkkiä. Tässä tapauksessa kyseessä on sivu jossa on esimerkiksi lomake jonka haluat kävijäsi täyttävän. Tällä mittarilla pystyt parantamaan kotisivujesi liidien tuotantoa huomattavasti. Mikäli kotisivujesi yhdellä tärkeimmällä sivulla on korkea bounce-rate, ei kotisivusi pääse koskaan sinne internetmarkkinointi-taivaaseen johon sillä olisi mahdollisuus. Parannat eli pienennät laskeutumissivujesi bounce-ratea esimerkiksi seuraavasti: - lyhennä sivun latausaikaa - paranna sivuston jaottelua ja ulkoasua - viilaa otsikko paremmaksi - muokkaa toimintakehotus kävijälle relevantiksi Mistä tietää mikä on hyvä otsikko ja mikä ei? Jos haluat kehittää laskeutumissivujasi ylitse muiden, joudut testaamaan sivustoasi käyttäen niin A/b- testausta tai/ja vaihtoehtoisesti monimuuttuja-testausta jatkuvasti. Tästä lisätietoa esimerkiksi täältä ja jotta pääset töihin, tästä ilmainen työkalu Googlelta. Haluatko tietää mikä juuri sinun sivustossasi toimii ja mikä ei? Lataa asiantuntijoiden tekemä maksuton tulosraportti kotisivuistasi tästä.


text: 10.5.2012, 17.30-20.00 Huhtisen koulun kenttä ja puisto, Huhtisentie 7, 06100, Porvoo, Verkkosivu Huhtisen Hulinat on jo perinteinen Huhtisen koulun kentällä ja puistossa järjestettävä keväinen tapahtumailta koko perheelle. Ohjelmassa mm. poniajelua, ongintaa, arpajaisia, buffettia, pallonheittoa, vohveleita, onnenpyörä, temppurata, kirppistä. Tahtumassa on mukana paikallisia toimijoita mm. Porvoon Tarmo, Butchers ja Nuorisotoimi. Järjestäjänä Huhtisen koulun vanhempainyhdistys ry. Näin jätät tapahtuman Tapahtumakalenteriin voit jättää tiedot erilaisista tapahtumista ilmaiseksi. Tapahtumatietoja pääset jättämään rekisteröitymällä verkkosivuille. Jos et ole vielä rekisteröitynyt, rekisteröitymislinkin löydät täältä. Kun olet kirjautunut sisään sivustolle, tapahtumat-sivun harmaaseen nimiöön ilmestyy Lisää tapahtuma -linkkipainike. Tätä painamalla pääset jättämään tapahtumatiedot. Ohjeet tapahtumakaavion täyttämiseen löydät täältä. Tapahtumajärjestäjä on vastuussa tapahtumakalenteriin ilmoittamistaan tapahtumatiedoista. Lehdessä julkaistavat tapahtumatiedot poimitaan netin tapahtumakalenterista. Lehden rajallisen tilan vuoksi kaikki tapahtumatiedot eivät mahdu lehden sivuille. Ongelmatilanteissa ota yhteyttä webmaster(at)lehtiyhtyma.fi